Nasilje u porodici – nasilje u društvu | TV KANAL 9 NOVI SAD\nNaslovna EMISIJE Nasilje u porodici – nasilje u društvu\nNasilje u porodici – nasilje u društvu\nVIDEO K9: Porodično nasilje problem je o kojem se u našoj zemlji sve češće govori, naročito nakon niza ubistava koji su potresli javnost u poslednje vreme. Reagovala je i država, pa su tako najavljene promene zakonske regulative u ovoj oblasti, a Prvo osnovno javno tužilaštvo u Beogradu oformilo je i posebno odeljenje za borbu protiv nasilja u porodici. Šta kao pojedinci i društvo činimo da rešimo problem nasilja nad diskriminisanim grupama, bila je i tema emisije Otvoreni ekran.\nO nasilju u porodici govori se sve više, naročito nakon poslednje serije brutalnih ubistava kojima su ona kulminirala.\nU odnosu na period do pre samo desetak godina, kada se za nasilje u porodici smatralo da je privatan problem, ovo je priličan pomak u podizanju svesti građana o ovom društvenom problemu, smatra Danica Todorov, zamenica pokrajinskog ombudsmana.\n[quote_box_center]“Naša država je promenom zakonodavnog okvira, kao garant ljudskih prava, preuzela obavezu i odgovornost da štiti žrtve ovog najrasprostranjenijeg vida kršenja ljudskih prava. Zato se o tome puno govori i čini se da malo činimo da tu pojavu zaustavimo i žrtve zaštitimo na najbolji mogući način”, smatra Todorov.[/quote_box_center]\nU ogromnom procentu su muškarci nasilnici, a žrtve nasilja žene, deca i starije osobe u porodici, podseća Todorov i dodaje da je zakonodavni okvir koji imamo je dobar, ali je kaznena politika relativno blaga.\nPrema njenim rečima, dobro je da je reagovala javnost koja je podstakla državu da krene sa promenama u ovoj oblasti, kao što je formiranje posebnog odeljenja za borbu protiv nasilja u porodici pri Prvom osnovnom javnom tužilaštvu u Beogradu.\n[quote_box_center]“Na nasilje u porodici moraju da reagujuju, osim društvene zajednice, i policija, centri za socijalni rad, zdravstveni sistem, tužilaštva i sudovi. Nikom nije prijatno da živi u društvu u kojem se rasplamsava i toleriše nasilje”, ističe Todorov.[/quote_box_center]\nZato je važno da pojedinci i duštvo u celini da svoj doprinos u borbi protiv, kako protiv nasilja u porodici, tako i protiv svih drugih oblika nasilja i diskriminacije koje trpe određene grupe u našoj zemlji; osobe sa invaliditetom, LGBT zajednica u Srbiji, kao najugroženija, manjinskih nacionalnih zajednica.\nDovoljno je, zaključuje Todorov, da svi zajedno otvorimo oči i nekim gestom, glasom ZA za neku pozitivnu promenu i prijavom nasilja, aktivno doprinosimo uklanjanjamo stereotipe i predrasude, i time se borimo za društvo bez diskriminacija.\nPrethodni tekstU Veterniku dvorišta i kuće pod vodom\nSledeći tekstLSV tvrdi: Namešten Konkurs Gradske uprave za zaštitu životne sredine


Sledi prodaja Dnevnikove štamparije, na tom mestu dozvoljena gradnja desetospratnice\nNovi Sad - U Privrednom sudu u Novom Sadu usvojen je plan reorganizacije "Dnevnik AD" kojim je predviđeno da se prodajom štamparije na Bulevaru oslobođenja namire poverioci i istovremeno je zatvoren stečaj u ovom preduzeću.\nKako su za 021.rs potvrdili u sudu, odluku o usvajanju plana doneli su sami poverioci glasanjem, tako da je sudija posle toga samo mogla da konstatuje da je plan usvojen i da zatvori stečajni postupak.\nPrema usvojenom planu, Dnevnik AD će dugove koji iznose oko 400 miliona dinara, najviše prema Razvojnom fondu Vojvodine (78,2 miliona sa kamatama), Poreskoj upravi Novog Sada (41,2 miliona), kao i Ministarstvu finansija - poreskoj upravi (po raznim osnovama 64 miliona), podmiriti prodajom zgrade štamparije, čija je procenjena vrednost preko 645 miliona dinara.\nU planu se navodi da će se prodajom štamparije, za čiju kupovinu će sigurno biti zainteresovanih, jer je novosadska vlast još ranije donela odluku da se promeni urbanistički plan i dozvoli gradnja desetospratnice na tom mestu, pokriti dugovi i omogućiti dalji rad preduzeća.\nZa sada je sudbina poslovne zgrade Dnevnika sigurna i ona nije predviđena za prodaju, iako je istim urbanističkim planom ostavljena mogućnost da se njena namena promeni. Dnevnik može da je koristi kako bi ostvarivao prihode izdavanjem u zakup poslovnog prostora.\nS druge strane, Dnevniku AD predstoji dalja borba oko toga ko će upravljati preduzećem, jer mali akcionari tvrde da uprava sprečava održavanje Skupštine.


Janković: Epidemija još nije završena, malo verovatno ponovno uvođenje policijskog časa | EpicentarPress\nJanković: Epidemija još nije završena, malo verovatno ponovno uvođenje policijskog časa\nDatum: 20.06.2020. 12:48\nImunolog iz Dečje klinike u Tiršovoj Srđa Janković izjavio je da je ponovno uvođenje policijskog časa malo verovatno, ali da nisu isključene selektivne mere i određene vrste obaveza, koje bi bile sprovođene i zakonski.\nKomentarišući za Radio televiziju Srbije broj novoobolelih u Srbiji, Janković je istakao da je sasvim jasno da epidemija nije završena.\n"Broj novozaraženih osoba se održava na prilično stabilnom nivou već nekoliko dana, što govori o potencijalu za dalje širanje virusa, koje treba da sprečimo da bismo epidemiju priveli kraju", kazao je Janković.\n"Ništa zvanično ne mogu reći o eventualnim merama jer još ništa nije razmatrano, ali ako situacija nastavi da se pogoršava, sigurno je da je preporuke koje su sada na snazi moguće pojačati kao obavezu", rekao je Janković.


Digitalne tehnologije predstavljaju ključ uspeha - Moj Enterijer – Kupatila, Nameštaj, Kuhinje, Garniture...\nKako navodi ove laboratorije sugerišu, istraživanje svih mogućnosti vrlog novog sveta u polju suživota i gradnje, poseduje svoju bazu u digitalnim platformama i uređajima koji postaju esencijalni prilikom kreiranja zajedničkih kompleksa, kao glavnog rešenja za uticaj globalnog nedostatka životnog prostora.\nIzveštaj proizveden u saradnji sa kompanijom Urgent Agency, postavlja kriterijume za koje se navodi da mogu pomoći prilikom ostvarivanja savršenih modela i njihove praktične primene. Digitalne tehnologije predstavljaju glavnu platformu, dok pod Mobilise Digital Tools kampanjom, ovaj studio kompanije IKEA ističe kako digitalne tehnologije trasformišu dizajn, konstrukciju i menadžment razvojnih projekata kompaktnog stanovanja.\nIstraživanje sugeriše da je blockchain u mogućnosti da ponudi načine dizajniranja i proizvodnje kontrasta, istovremeno unoseći sve tehnike u nešto lokalnijem maniru i specijalno kreiranim formama proizvodnih procesa. Primeri uključuju projekte ajndhovenskog tehnološkog univerziteta, zadužene za kreiranje 3D štampanih kuća za iznajmljivanje Wikihouse, pionira u ovom vidu konstruisanja stambenih objekata.\nOvo istraživanje takođe identifikuje opseg postojećih digitalnih aplikacija koje podržavaju zajedničke životne koncepte. Sistemi kao što je Borigo, zadužen za stvaranje domova sa uzajamnom komunukacijom i Omni, platformu na tri nivoa, koja omogućuje deljenje ekonomije radi često korišćenih zajedničkih elemenata kao što su bicikle i usisivači.\nSpace10 takođe tvrdi da zajedno, ove tehnologije poseduju potencijal kompletne promene tržišta nekretnina, iako je potrebno razvijati ih i promovisati dalje, pre nego što se to dogodi. Projekat je organizovan u dve etape, od kojih prva istražuje zašto je zajednički život neophodan, dok se druga fokusira na sve što će učiniti da ovakvi sistemi stanovanja postanu funkcionalni.\nPROČITAJTE SLEDEĆI TEKST: Nove IKEA kolekcije za vedriju jesen


TBL - Sjajni Micov vodio Galatu do novog trijumfa - Sportske.net\nTBL - Sjajni Micov vodio Galatu do novog trijumfa\nPredvođeni sjajnim Vladimirom Micovim košarkaši Galatasaraja upisali su vrlo važnu pobedu kojom su praktično obezbedili plasman u plej-of.\nUtakmicom Ušak - Galatasaraj spuštena je zavesa na 24. kolo turskog šampionata, a gosti iz Istanbula uspeli su da ostvare jako važnu pobedu.\nEkipa Ergina Atamana savladala je Ušak rezultatom 95:88 (27:16, 18:23, 24:21, 26:28) i tako praktično overila plasman u plej-of jer je na šest kola pre kraja sakupila pet pobeda više u odnosu na devetoplasirani Tofaš.\nPitanje pobednika ostalo je otvoreno do 37. minuta meča, pošto je domaćin uspeo da uhvati priključak i priđe na dva poena zaostatka iako je Galatasaraj na startu poslednjeg kvartala imao dvocifrenu prednost.\nTek nakon trojke Ostina Deja stvari su došle na svoje mesto pa je Galatasaraj u završnici uspeo da iskontroliše rezultat u ostvari četvrnaestu pobedu u sezoni.\nNaš Vladimir Micov bio je najefikasniji u pobedničkom sastavu sa 21 poenom. Pratili su ga Ostin Dej 17 i Tibor Plajs sa 15 poena.\nNa drugoj strani su dominirali Šek Mekkisik sa 25 poena (8 sk) i Zah Ogist sa 19 poena i 10 skokova.


Niskogradnja iz Laktaša novi vlasnik DI "Vrbas" - Investicija vrijedna 18.185.000 KM - Akta.ba\nNiskogradnja iz Laktaša novi vlasnik DI "Vrbas" - Investicija vrijedna 18.185.000 KM\n05.01.2008. 09:49 / Izvor: Nezavisne novine\nPreduzeće "Niskogradnja" iz Laktaša je uplatilo 18.185.000 KM koliko je ponudilo na licitaciji za Drvnu industriju "Vrbas" iz Banjaluke, čime je i zvanično postalo njen vlasnik.\n"I posljednji fening se našao na našem računu u banci. Prema opštim ocjenama javnosti i stručnjaka, prodaja "Vrbasa" je najbolje obavljena među preduzećima u stečaju, a uspješnija je i od većine slučajeva privatizacije državnih firmi", kazao je Savo Ševaljević, stečajni upravnik "Vrbasa".\nOn je istakao da je veoma značajno da će novi vlasnik "Vrbasa" zadržati osnovnu djelatnost preduzeća i da će u pogonima ove nekada uspješne firme u roku od tri mjeseca biti zaposleno 200 radnika.\nStečajni postupak u "Vrbasu" otvoren je u aprilu 2006. godine kada je zapošljavao 22 radnika. "Vrbas" predstavlja izuzetak među fabrikama u stečajnom postupku, jer je uprkos lošoj situaciji uspijevao poslovati, a samo od avgusta prošle godine iz pogona banjalučke fabrike izvezena je roba vrijedna 1,5 miliona EUR. Kako proizvodnja nije obustavljana broj zaposlenih vremenom je povećan na današnjih 140 radnika.\nPrema Ševaljevićevim riječima, 93 % proizvodnje "Vrbasa" izvozi se na tržišta zemalja regiona, a najveći kupci su Hrvatska i Crna Gora.\n"Sva dugovanja koje je "Vrbas" imao zaključno sa zadnjim danom prošle godine fabrika je izmirila sopstvenim sredstvima, tako da bi prema očekivanjima u martu stečajni postupak trebalo da bude okončan", istakao je Ševaljević.\nUplatom novca "Niskogradnja" je pokazala da je za razliku od pobjednika prethodne tri licitacije, koji u zakonskom roku nisu izmirili svoje obaveze, ima ozbiljne planove za "Vrbas".\n"Kompletnu proizvodnju u "Vrbasu" ćemo bazirati na novim ulaganjima, proširenju kapaciteta i inovacijama kako bismo imali što modernije proizvode. Nove proizvode ćemo plasirati na tržišta Hrvatske, Slovenije, Engleske i Švedske", izjavio je Dragiša Kalinić, direktor preduzeća "Rotas", čiji je većinski vlasnik "Niskogradnja", koji je bio predstavnik laktaške firme na licitaciji za "Vrbas".\nOn je kazao da u budućnosti namjeravaju zaposliti i više od 200 radnika, koliko je precizirano kupoprodajnim ugovorom.\nKalinić je objasnio da je u toku faza primoprodaje u okviru koje će komisije "Niskogradnje" i "Vrbasa" ustanoviti stanje u preduzeću poslije čega će biti donesena odluka o potrebnim ulaganjima i sanaciji objekata.\n"Želimo da povećamo produktivnost fabrike kako bi postala što konkurentnija i kako bi se mogla nositi s oštrom konkurencijom na tržištu", kaže Kalinić.\nRadnici "Vrbasa" s osmijehom na licu dočekali su vijest o uplati novca, navodeći da je time stavljena tačka na dugogodišnju borbu za opstanak fabrike. Slavko Kostadinović, koji radi u "Vrbasu" deset godina, rekao je da je od završetka rata fabrika prošla kroz mnogo problema i da je prodaja bila jedini spas.\n"Imali smo imidž u svijetu, izvozili smo u Australiju, Ameriku i većinu evropskih zemalja. Iako nam se svašta izdešavalo i danas imamo ugled i ne možemo da zadovoljimo veliku potražnju za našim proizvodima", rekao je Kostadinović.\nUlica Braće Pišteljića broj 6 78000 Banja Luka\nDI Vrbas a.d. u stečaju Banja Luka\nBraće Pišteljića 4 78000 Banja Luka


O srpskom pisanom nasljeđu i istoriji srednjovjekovne Bosne i Huma | Opština Višegrad\nNaučna konferencija „Srpsko pisano nasljeđe i istorija srednjovjekovne Bosne i Huma“ biće održana u Andrićevom institutu u Andrićgradu od 19. do 21. juna, rekla je Srni član Naučnog odbora konferencije Zorica Nikitović.\n„Konferencija je posvećena pitanjima jezičkog, književnog, istorijskog i opštekulturnog nasljeđa srpskog naroda u BiH. U tom pogledu, planirani naučni skup prvi je ozbiljan korak, dugoročni projekat koji uključuje širi krug naših najistaknutijih naučnika na polju filologije, istorije, teologije i srodnih oblasti“, navela je Nikitovićeva.\nOna kaže da će na konferenciji biti razmatrana najaktuelnija pitanja koja su danas predmet učestalih nenaučnih zloupotreba, pitanja istorijskog utemeljenja srednjovjekovne Bosne i Huma, pitanje jezika i pisma starih tekstova, kao i njihovog duhovnog izvorišta.\nNikitovićeva je rekla da je učešće na konferenciji potvrdilo tridesetak uglednih naučnika, akademika i eminentnih profesora.\nNaučnu konferenciju organizuju Filozofski fakultet Istočno Sarajevo, Filološki fakultet Banjaluka, Filozofski fakultet Banjaluka, Društvo nastavnika srpskog jezika i književnosti i Društvo istoričara Republike Srpske i Andrićev institut.


Mateh investira u solarnu elektranu : Vesti : KUĆA ZA NAS\nMateh investira u solarnu elektranu\n14.09.2012 - Izvor: www.zelenasrbija.rs\nPreduzeće Meteh (Meteć), u vlasništvu belgijske firme Metes, počelo je investiranje u novi prostor za logistički centar, halu od 2.000 metara kvadratnih i fotonaponsku solarnu elektranu za proizvodnju zelene struje.\nElektrana je snage 205 kilovata, a investicija vredna oko milion evra, biće realizovana postupno, do kraja juna 2013. rečeno je na današanjem sastanku sa gradonačelnikom Smedereva.\nInvesticija će omogućiti upošljavanje još 40 radnika, na već postojećih 140 zaposlenih. Plan je da se proizvodnja poveća za oko 20 odsto, u odnosu na 2012. Meteh bi trebalo da otpočne i poslovanje u Slobodnoj zoni Smederevo, tokom oktobra.\nMeteh, koji pravi proizvode od metalnih limova, izvozi celokupnu proizvodnju, a među značajnijim klijentima su firme Simens, Nokia i Atlas Kopko. Meteh je nastao 2005. spajanjem "Metalik holdinga" iz Belgije i "Univerzal holdinga" iz SCG.


Životni standard naših gradjana u „slobodnom padu“ - JP "Radio Bosanska Krupa" | JP "Radio Bosanska Krupa"\nŽivotni standard naših gradjana u „slobodnom padu“\nRast troškova života koji više nije tiho poskupljenje, kako smo ga donedavno zvali, već divljanje cijena, iziskuje hitnu kvalitetniju primjenu zakona o kontroli cijena.Medjutim, izuzev konstatacije da cijene divljaju nadležni u BiH ne koriste mehanizme da učine nešto i zaustave ovaj slobodni pad životnog standarda u našoj zemlji.\nProcjene su da krompira na tržištu ima za još samo nekoliko mjeseci, jer su se u sličnoj situaciji našle i zemlje u okruženju, objavio je BHRT.\nSlabo, veoma slabo, i ako ga ima sitan je, ove godine nije rodio, pa ni kvalitet nije za pohvaliti – kažu prodavci na pijaci. Problem s krompirom proteže se od sjevera do jugoistoka Evrope, od Danske do Bugarske, zbog kiša, ali i dugotrajne velike suše, pa je problematičan i njegov uvoz.Ove godine suša je učinila svoje, što se tiče kvaliteta dobar je, ali prinos je podbacio u odnosu na dosadašnje godine – ističu agronomi.\nS druge strane, zbog loše cijene i problema sa prodajom prošle godine, veliki broj poljoprivrednika odlučio se za proizvodnju industrijskog krompira, zbog sigurnog plasmana i organizovane proizvodnje.Uz nedavni porast cijena ulja i piletine, poskupljenje krompira samo je još jedno u nizu. Izvjesno je da se na tome neće stati i da nas, barem kada je riječ o pitanju cijena, očekuje nimalo zahvalna jesen.\nI upravo ukoliko se uporede cijene za ovu godinu sa cijenama iz jula prošle godine, a prema podacima Federalnog zavoda za statistiku, najviše su porasle cijene jestivih ulja, za skoro 37 % posto i pilećeg mesa, za skoro 25% posto. Cijene jaja i proizvoda baziranih na jajima porasle su za 5,6 posto, šećera za 3,3 posto, junećeg i telećeg mesa za 3,1 posto, brašna i ostalih proizvoda od žitarica za 3 posto, začini, tjestenine za 1 posto, dok su cijene riže, te konzervirane i prerađene ribe pale za 3%, saopćila je direktorica Direkcije za robne rezerve Kantona Sarajevo Jelena Pekić.\nIako se apeluje na veću primjenu zakona o kontroli cijena...odgovora nema, a životni standard stovnika ove zemlje je u slobodnom padu.


DEVETA SEDNICA DRUGOG REDOVNOG ZASEDANJA NARODNE SKUPŠTINE RS U 2012. GODINI: ODREđEN DAN ZA GLASANJE, 24.12.2012. GODINE\nPetog dana rada, 21. decembra, Narodna skupština vodila je i zaključila pretres u pojedinostima o Predlogu zakona o izmeni Zakona o podsticanju građevinske industrije Republike Srbije u uslovima ekonomske krize.\nU nastavku rada, Narodna skupština prešla je na pretres u pojedinostima o Predlogu zakona o davanju garancije Republike Srbije u korist Nemačke razvojne banke KfW, Frankfurt na Majni, po zaduženju Javnog preduzeća "Elektroprivreda Srbije", Beograd (Projekat "Unapređenje tehnologije eksploatacije u RB Kolubara u cilju povećanja efikasnosti termoelektrana i smanjenja uticaja na životnu sredinu"). Pošto na Predlog zakona nisu podneti amandmani, Narodna skupština će u danu za glasanje odlučivati o Predlogu zakona u celini.\nU nastavku sednice, Narodna skupština obavila je pretres u pojedinostima o Predlogu zakona o izmenama i dopunama Zakona o plovidbi i lukama na unutrašnjim vodama i Predlogu zakona o izmenama i dopunama Zakona o planiranju i izgradnji.\nPošto je Narodna skupština zaključila pretres o svim tačkama dnevnog reda Devete sednice Drugog redovnog zasedanja, potpredsednik Narodne skupštine Konstantin Arsenović odredio je ponedeljak, 24. decembar 2012. godine, sa početkom u 10 časova, kao Dan za glasanje o svim tačkama dnevnog reda Devete sednice Drugog redovnog zasedanja Narodne skupštine u 2012. godini.\nNarodna skupština nastavlja rad u ponedeljak, 24. decembra, u 10 časova.\nIzvor: Vebsajt Narodne skupštine Republike Srbije, 23.12.2012.


Zemlje Balkana neće blokirati jedna drugu na putu ka EU\nBeta\t 28. avgusta 2015. 13:50\nAlbanija, BiH, Crna Gora, Kosovo, Makedonija i Srbija obećale su da neće blokirati napredak svojih suseda ka Evropskoj uniji, niti podsticati druge da to čine, a sva otvorena bilateralna pitanja rešavaće u duhu dobrosusedstva i zajedničke opredeljenosti za evropske integracije.\nTo se navodi u izjavi o regionalnoj saradnji i rešavanju bilateralnh sporova koju su tokom Samita o Zapadnom Balkanu u Beču potpisali ministri spoljnih poslova zapadnobalkaske šestorke.\nVlade Zapadnog Balkana okupljene u Beču u prisustvu predstavnika Austrije, Hrvatske, Nemačke, Italije, Francuske, Slovenije i EU obavezuju se da će rešavati sva otvorena bilateralna pitanja u duhu dobrosusedstva i zajedničke privrženosti evropskim integracijma.\nZapadnobalkanske vlade obećale su takođe da će sva otvorena pitanja rešavati kroz bilateralne pregovore ili drugim sredstvima za mirno rešavanje sporova uključujući i međunarodnu arbuitražu, u skladu sa međunardonim pravom.\nO napretku u bilateralnim odnosima i rešavanju preostalih otvorenih pitanja vlade Zapadnog Balkana podnosiće izveštaj svake godine, na samitu o Zapadnom Balkanu počev od narednog samita u Francuskoj 2016.\nZajednička izjava o regionalnoj saradnji i rešavanju bilateralnh sporova objavljena je na sajtu Ministarstva spoljnih poslova Austrije.\nPotpisnici, ministri spoljnih poslova Albanije Ditmir Bušati, BiH Igor Crnadak, Crne Gore Igor Lukšić, Kosova Hašim Tači, Makedonije Nikola Popovski i Srbije Ivica Dačić pozvali su vlade susednih zemalja – članica EU da se pridruže ovim obećanjima.


Novalić: Jedini smo u regionu prihvatili obavezu da podržimo sve ugrožene firme - Biznis Info\nYou are at:Home»Biznis cafe»Novalić: Jedini smo u regionu prihvatili obavezu da podržimo sve ugrožene firme\nBy BiznisInfo on\t 08/04/2020 Biznis cafe\n– Vlada FBiH će platiti doprinose za sve firme koje imaju pad prometa od 20%. To znači da nismo ograničili mjere na pojedine djelatnosti, već ćemo podržati sve firme i radnike koji budu pogođeni. Jedina smo vlada u regionu, koja se već obavezala podržati sve ugrožene firme. U ostalim zemljama je to ograničeno po sektorima. U Sloveniji mogu dobiti pomoć poljoprivrednici i samozaposleni, i to ako u martu imaju pad prihoda od 20%, a u aprilu i maju čak 50% – ističe Novalić.\nKaže da se kada se porede mjere Vlade FBiH sa onima u Hrvatskoj, prešućuje činjenica da je Hrvatska, jednako kao i Sjeverna Makedonija, preuzela obavezu minimalne plate i doprinosa samo za tri sektora: ugostiteljstvo, smještaj i transport, a ne za sve.\nŠto se tiče Srbije i Crne Gore, vlasti još uvijek nisu usvojile zakonske akte, te se poređenja vrše na temelju medijskih informacija, često i špekulacija.\n– Vlada FBiH je i jedina vlada u regionu koja je ukinula privrednicima da moraju plaćati porez na dobit unaprijed (akontacija). U drugim zemljama se samo odlaže plaćanje ili se privremeno oslobađa plaćanja. Ukidajući ovu obavezu, ostavili smo u privredi značajna sredstva. Ukinuli smo i obrtnicima obavezu plaćanja akontacije poreza na dohodak, država neće firmama obračunavati zatezne kamate za kašnjenja, niti će se voditi upravni i sudski postupci dok traje nesreća – navodi federalni premijer.\n– Ali u ovu cifru koja ide ekonomiji treba uključiti i sva ova sredstva koja će ostati privrednicima, kroz rasterećenja i poreske olakšice. Jednostavno kazano, država mnogo toga neće uzeti, a još više će dati. U takvoj situaciji, gdje svim snagama stajemo iza privrede i radnika, niko nema pravo tražiti da se režu penzioni i drugi fondovi i da se taj novac preusmjerava poslodavcima. To nije ni socijalno ni na bilo koji drugi način ispravno, niti održivo – zaključuje premijer Novalić.


Medicinari traže veće plate i bolje penzije – Glas Regije\nMedicinari traže veće plate i bolje penzije\n– Ti ljudi su to zalužili, jer rade jako težak i odgovoran posao. Sve što žele je da ostvare penziju od koje će moći da žive, a ne da doktori imaju 600 ili 700 KM, što je poražavajuće i ponižavajuće – ističe Granulić.\n– Doduše, doktori uglavnom prelaze u privatne ustanove u našem zdravstvenom sistemu. Problem imamo s medicinskim sestrama i tehničarima, koji sve masovnije odlaze u inostranstvo. Dakle, odlaze nam stručnjaci, a ostaju prekvalifikovani, odnosno nestručan i nekvalitetan kadar. A povećanje plata bi neke od njih odvratilo od odlaska u inostranstvo. Činjenica je da su uslovi rada sve teži, da je sve više pacijenata, a sve manje radnika, da su plate i penzije nedovoljne za pristojan život. Radnicima je dosta obećanja i poručuju da u ovakvom položaju ne mogu da dočekaju septembar. Ako sve ostane mrtvo slovo na papiru, zaposleni su spremni i na obustavu rada. Međutim, nadamo se da do toga neće doći, prvenstveno zbog toga što kod ministra zdravlja i Vlade RS zaista vidimo dobru volju da se radi na poboljšanju položaja medicinara – poručuje Granulić.\n« Smanjene kazne za ratni zločin kod Teslića\nPETROVO: Šveđani zainteresovani za kupovinu “Napco beds” u stečaju »


Moskva: Milioni nezaposlenih\nU Rusiji trenutno je bez posla šest miliona ljudi, što je za milion više nego u novembru prošle godine, saopštio je šef nacionalne službe za zapošljavanje Jurij Gertsij. Sličan podatak objavilo je i rusko Ministarstvo zdravlja i socijalne zaštite u ponedeljak – broj nezaposlenih građana u Rusiji u januaru 2009. godine uvećao se na 1,5 miliona. Agencija RIA Novosti navodi podatak da je, zaključno sa 21. januarom, broj "novih" nezaposlenih u Rusiji oko 1.548.000 građana. Ovaj podatak prosledile su ruske firme kako bi se odmerile posledice svetske ekonomske krize, koja je prilično pogodila ovu zemlju koja je prethodnih godina doživela ekonomski "bum". U decembru prošle godine isto ministarstvo upozoravalo je da bi stopa nezaposlenosti u Rusiji 2009. godine mogla znatno da se uveća, odnosno da može da dostigne broj veći od 2,1 ili 2,2 miliona ljudi. Uzročno-posledično, u 2009. smanjile su se i plate zaposlenih pa je tako agencija Avana personel objavila podatke istraživanja dobijene iz 230 ruskih kompanija iz devet gradova, na osnovu kojih se u 2009. godini predviđa smanjenje ili stagniranje plata. Prema rezultatima tog istraživanja, 70 odsto anketiranih kompanija u oktobru prošle godine planiralo je da poveća plate zaposlenima u proseku za 12 odsto, da bi u decembru 2008. godine 17 odsto firmi povuklo planove za povećanje plata, dok je 40 odsto poslodavaca odložilo te iste planove ili usvojilo odluke o povećanju plata od sedam do devet odsto. Anketirani nezaposleni izjavili su da su spremni da prihvate slabije plaćene poslove (46 odsto), lošiju poziciju u firmi (25 odsto) ili otpremnine (76 odsto). Na osnovu istraživanja koje je sprovela državna ustanova za statistiku u avgustu 2008. godine, bez posla je bilo 4,5 miliona Rusa (sa napomenom da je istraživanje obuhvatilo i one ljude koji se nisu prijavili kao nezaposleni). U moru podataka, zbunjuje to što je rusko ministarstvo saopštilo da su 113.964 osobe ostale bez posla od 1. oktobra 2008. do 21. januara 2009. godine, dok predsednik Dmitrij Medvedev potvrđuje da je najmanje 1,5 miliona Rusa u decembru stajalo u redu za posao, što je više od 20 odsto u odnosu na oktobar.\nSukhumi: Političko ubistvo\nU glavnom gradu otcepljene Abhazije, Sukhumi, ubijen je zamenik ministra policije Zakan Džungelija, izvestile su ruske agencije. Agencija Interfaks navodi da je zvaničnik ubijen pištoljem iz blizine sa dva hica, u jednom kafiću u centru grada. "Pucano mu je u glavu i grudi; smrt je bila trenutna", rekao je Sergej Bagapš, jedan od vodećih lidera u gruzijskom otcepljenom regionu. Ministar spoljnih poslova Sergej Šamba rekao je da je njegovog kolegu ubio nepoznati azilant iz pištolja, uz napomenu da veruje da je ubistvo povezano sa njegovim poslom. Ubijeni zamenik ministra unutrašnjih poslova Džungelija bio je na toj funkciji od 2005. godine. Prema rečima istražitelja Džemala Gogija, za sada nije niko uhapšen uprkos iskazima mnogobrojnih svedoka. Neimenovani izvor iz Ministarstva navodi da je istraga u toku, kao i da su stručnjaci odmah otišli na mesto zločina. Nije utvrđeno da je ubistvo povezano sa političkim statusom Abhazije niti za to za sada postoje implikacije. Rusija je priznala nezavisnost Abhazije u avgustu, uprkos negodovanju Evrope i SAD i nakon mešanja ruskih snaga u sukob u Južnoj Osetiji, drugom otcepljenom gruzijskom regionu. Ono što posebno brine zapadne zemlje, osim stabilnosti u kavkaskom regionu, jeste energetski tranzit od Kaspijskog mora do zapadne Evrope.\nRejkjavik: Prva žrtva\nKoaliciona vlada Islanda pala je u ponedeljak zahvaćena talasom nezadovoljstva u narodu, a to je ujedno prva vlada-žrtva svetske ekonomske krize. Premijer Geir Harte dao je ostavku i napustio vladu kojom rukovodi od 2006. godine, a jedan od razloga jeste njegova nespremnost da izađe u susret opozicionim partnerima, Socijaldemokratskoj alijansi, koja traži reizbor novog premijera kako bi se očuvala koalicija. Premijer u ostavci izjavio je novinarima da istinski žali zbog toga što nije moguće nastaviti sa koalicijom. Island je zahvatila kriza u oktobru prošle godine kada su nacionalne banke propale zbog dugova u koje su zapale tokom godina ubrzane ekspanzije, nacionalna valuta krona je oslabila, a mnogi građani Islanda su to debelo platili kroz kreditna zaduženja. Hiljade ljutitih građana demonstriralo je svoje nezadovoljstvo učešćem u "kuhinjskom orkestru", što su komentatori nazivali "tiganj revolucijom". Uz sve to, Harteova vlada je nacionalizovala banke i upetljala se u zajam od deset milijardi dolara od MMF-a i pojedinačnih zemalja.\nKabul: Napolje, strana vojsko\nUprkos kiši koja je padala u Mehtar Lamu, glavnom gradu istočne provincije Laghman u Avganistanu, hiljade ljudi je izašlo na ulične proteste prethodne subote zahtevajući okončanje operacija stranih vojnih sila na njihovoj teritoriji. Neposredan povod za proteste bila je pogibija 15 avganistanskih civila, uključujući žene i decu, nastradalih u vazdušnim napadima vojnih snaga SAD protiv talibanskih pobunjenika. Povodom "kolateralne štete", odnosno ubistva civila, oglasio se i predsednik Avganistana Hamid Karzai kritikujući vojnu operaciju. On smatra da pogibija civila u vazdušnim napadima ide na ruku ekstremistima i pomaže u ostvarenju njihovih ciljeva. Američke vojne snage saopštile su da je u vazdušnom napadu u Laghmanu u petak poginulo 15 militanata, kao i da je napad bio samoodbrana od ekstremista. Ogorčeni demonstranti očigledno ne veruju ni jednima ni drugima dok uzvikuju parole i protiv Karzaija i protiv Amerikanaca. U vojnim operacijama koje su sprovodile strane ili avganistanske snage prethodnih godina nastradalo je najmanje 700 civila. Ove godine očekuju se predsednički izbori, a aktuelni predsednik Karzai, koji više ne uživa podršku svog naroda, biće jedan od kandidata. Ove godine očekuje se i povećanje broja američkih trupa budući da je predsednik SAD Barak Obama rekao da Avganistan i Pakistan predstavljaju "centralni front" stalne borbe protiv terorizma i ekstremizma.


Obama: Koristićemo rezerve ako je neophodno\nPredsednik Obama izjavio je da je spreman da iskoristi strateške rezerve nafte ako dodje do nestašice zbog nemira na Bliskom istoku. Medjutim, predsednik je istakao da taj potez nije neophodan u ovom trenutku.\nObama je na današnjoj konferenciji za novinare u Beloj kući naveo da druge zemlje proizvodjači nafte mogu da nadoknade manjak koji je nastao zbog smanjenja proizvodnje u Libiji. On je obećao da raditi sa američkim saveznicima, kao i zemljama proizvodjačima poput Brazila kako bi se obezbedile dovoljne zalihe nafte.\nCena benzina u SAD proteklih nedelja je naglo skočila na oko 3 i po dolara po galonu, što je velika cifra za američke standarde. Obama kaže da su SAD sada bolje u stanju da se nose sa poremećajima na energetskom tržištu jer su se mnoge porodice prebacile na automobile sa ekonomičnijom potrošnjom goriva. Strateške rezerve nafte su zalihe od 727 miliona barela sirove nafte odvojene za korišćenje u slučaju da američka ekonomija bude ugrožena zbog poremećaja u snabdevanju naftom. Zalihe su uspostavljene posle naftnog embarga 1973.\nFrancuska naftna kompanija Total, u međuvremenu, je saopštila je da proizvodnja nafte u Libiji nastavlja da se smanjuje. Izvršni direktor Totala, Kristof de Meržer izjavio je da je Libija ranije proizvodila 1,6 miliona barela nafte dnevno i da je taj broj sada smanjen na 200 do 300 hiljada barela.


Đurić: Blokada dijaloga vodi ka zamrznutom konfliktu - 15.08.2017, Sputnik Srbija\nĐurić: Blokada dijaloga vodi ka zamrznutom konfliktu\nDirektor Kancelarije za Kosovo i Metohiju Marko Đurić ukazuje da blokada pozitivnih društvenih procesa ide naruku onima kojima je u interesu dugoročna... 15.08.2017, Sputnik Srbija\nDirektor Kancelarije za Kosovo i Metohiju Marko Đurić ukazuje da blokada pozitivnih društvenih procesa ide naruku onima kojima je u interesu dugoročna zarobljenost Pokrajine u zamrznutom konfliktu.\nĐurić je u intervjuu „Jedinstvu“, upitan da li veruje da će dijalog Beograda i Prištine biti nastavljen, rekao je da su neke strane diplomate u Prištini poslednjih dana sa skepsom govorile o mogućnosti nastavka produktivnog dijaloga zbog dubokih političkih podela među Albancima na Kosovu i Metohiji.\n„Takav opis situacije, međutim, jeste i priznanje nesposobnosti međunarodne zajednice da stvori okruženje u kojem populistička opozicija neće biti u mogućnosti da blokira pozitivne društvene procese. Sa druge strane, blokada tih procesa ide naruku onima kojima je u interesu dugoročna zarobljenost Kosova i Metohije u zamrznutom konfliktu, a bojim se da takvih u ovom trenutku uopšte nije malo“, upozorio je on.\nNa konstataciju da ambasadori pojedinih zapadnih zemalja u Prištini upućuju javno kritike na račun Kosova zato što još nije formirana Zajednica srpskih opština (ZSO), Đurić je kazao da mu je teško da zamisli situaciju u kojoj bi, recimo, vlada privremenih institucija samouprave u Prištini, ko god je činio, odbila neki eksplicitan zahtev zemalja Kvinte.\n„Ukoliko države sa najvećim uticajem na Kosovu i Metohiji nešto zaista žele, to će biti i učinjeno. To se odnosi ne samo na pitanje formiranja ZSO, već i na sve ostale društvene i političke procese“, uveren je on.\nKada je reč o ratnim zločinima, Đurić kaže da se odnosom prema zločinima i potrebom da zločinci odgovaraju za počinjena zlodela definišu vrednosti na kojima će jedno društvo da počiva.\n„Naravno da ne može biti demokratije i poštovanja ljudskih prava tamo gde se ne garantuje osnovno ljudsko pravo na život. Ni srpska ni albanska deca nisu bezbedna tamo gde se za najteže zločine ne odgovara. Uveren sam da će pravda kad-tad biti zadovoljena, jer dok god čitavo društvo ne načini jasan otklon od onih koji su ubijali ljude i decu, samo zato što se drugačije zovu ili drugačije misle, na Kosovu i Metohiji ne možemo da se nadamo bilo kakvom iskrenom pomirenju“, zaključio je on.


Radno vreme za praznike: Ovako će raditi marketi, pošte i apoteke u Beogradu - 30.12.2020, Sputnik Srbija\nRadno vreme za praznike: Ovako će raditi marketi, pošte i apoteke u Beogradu\nPrvi dan nove 2021. godine biće neradan za uslužne, ugostiteljske i trgovinske objekte širom Beograda, dežuraće samo pojedine apoteke u centru grada i filijala... 30.12.2020, Sputnik Srbija\nPrvi dan nove 2021. godine biće neradan za uslužne, ugostiteljske i trgovinske objekte širom Beograda, dežuraće samo pojedine apoteke u centru grada i filijala Pošte u Takovskoj ulici. Parkiranje će biti besplatno 1. i 2. januara, dok će javni gradski prevoz u petak saobraćati po nedeljnom redu vožnje.\nTrgovinski objekti 31. decembra radiće uglavnom do 18 časova, dok će za većinu prodavnica 1. januar biti neradan dan. Od 2. do 6. januara važiće radno vreme u skladu sa odlukom Vlade. Posetioci tržnih centara moći će da pazare do 18 časova 31. decembra 2020. godine, a potom u subotu.\nZelene pijace u četvrtak će raditi od 6 do 19 časova, dok će 1. januara većina biti zatvorena. Planirano je da 2. januara sve zelene pijace rade od 6 do 14 časova. Otvoreni tržni centar - Novi Beograd neće raditi prvog januara, kao ni cvetna pijaca u TC „Krnjača“.\nGradski prevoz će 1. januara saobraćati po nedeljnom redu vožnje. Takođe, do 4. januara biće ukinute minibus ekspres linije E1 i E6, dok do 11. januara neće saobraćati E1 i E2. Na snazi je i dalje zabrana noćnih linija.\nJKP „Parking servis“ neće naplaćivati parkiranje u zoniranim delovima grada 1. i 2. januara, kao i u nedelju i u novogodišnjoj noći.\nUkupno pet apoteka „Beograd“ će, kao i ranijih godina, 1. i 2. januara primati kupce 24 časa: u Nemanjinoj 2 i Kralja Milana 9, u Zemunu u Glavnoj ulici 34, u Bulevaru maršala Tolbuhina broj 30 u Novom Beogradu i u Lazarevcu u Ulici dr Đorđa Kovačevića 27, prenose "Novosti".\nU novogodišnjoj noći Glavna pošta u Takovskoj ulici biće otvorena non-stop, dok će filijale koje imaju celodnevno radno vreme u četvrtak raditi do 17.00. U petak, 1. januara, dežuraće samo Glavna pošta, dok će narednog dana biti otvoreni šalteri ekspoziture u Savskoj ulici, a u TC „Stadion“, „Novi Merkator“, „Big fešn“ i u „Šopiju“ u Borči.


► U Avganistanu 13 mrtvih u bombaškom napadu\nU bombaškom napadu na jednom predizbornom skupu na severoistoku Avganistana poginulo je 13 osoba, među kojima civili i pripadnici snaga bezbednosti, saopštile su lokalne vlasti.\nU napadu u provinciji Tahar pored stradalih povređeno je još 30 osoba.\nBombaški napad se dogodio na predizbornom skupu pred parlamentarne izbore zakazane za 20. oktobar.\nNiko nije preuzeo odgovornost za napad ali se pretpostavlja da su u pitanju talibanski pobunjenici koji su aktivni u Avganistanu.\nEkstremistička grupa Islamska država preuzela je danas odgovornost za uskršnje napade u Šri Lanki, ali nije pružila dokaze za to. Najmanje 310 ljudi je poginulo u devet bombaških napada na...\nU napadu talibana u Avganistanu poginulo sedam policajaca\nU nekoliko napada pripisanih talibanima širom Avganistana danas je poginulo tri civila i sedam policajaca, saopštile su lokalne vlasti.


Škole podmlatka Crvenog krsta\nŠkole podmlatka Crvenog krsta predstavljaju jedan od načina animiranja dece da aktivno učestvuju u humanitarnom radu širenjem znanja o vrednostima koje zastupa Crveni krst i promocijom solidarnosti.\nKoncept letnje škole podmlatka obuhvata edukativni program za decu koji uključuje relevantne teme iz različitih oblasti rada Crvenog krsta: Širenje znanja o vrednostima koje promoviše i zastupa Crveni krst, ukazivanje prve pomoći, realistički prikaz povreda, stanja i oboljenja, promocija humanih vrednosti, prevencija trgovine ljudima, i promocija zdravijih životnih stilova.\nPored toga, organizuje se i program dodatnih radionica za decu iz oblasti likovnog, muzičkog i dramskog stvaralaštva, zatim, novinarstva, engleskog jezika, kompjutera, folklora i drugih oblasti koje odgovaraju interesovanjima dece,\na same radionice tematski obađuju relevantne oblasti rada u Crvenom krstu i vrednosti koje promoviše Crveni krst i/ili su u službi celokupne realizacije programa Letnje škole podmlatka. Letnja škola podmlatka uključuje i večernji zabavni program edukativnog karaktera u kome deca učestvuju i imaju priliku da pred vršnjacima prikažu svoje veštine i talente.\nCrvenom krstu i vrednosti koje promoviše Crveni krst i/ili su u službi celokupne realizacije programa Letnje škole podmlatka. Letnja škola podmlatka uključuje i večernji zabavni program edukativnog karaktera u kome deca učestvuju i imaju priliku da pred vršnjacima prikažu svoje veštine i talente.\nProgram rada Škole podmlatka prilagođen je uzrastu i interesovanjima dece, a realizuje se kroz tri segmenta:\n"Crveni krst i ja" čiji program podrazumeva usvajanje znanja o vrednostima koje promoviše i zastupa Crveni krst i značaju humanitarnog rada;\nTematske radionice iz različitih oblasti delovanja Crvenog krsta; i\nLetnju školu podmlatka pripremaju i realizuju mladi volonteri Crvenog krsta koji su prethodno obučeni prema posebnim programima obuke i koji imaju odgovarajuće iskustvo u realizaciji edukativnih sadržaja sa decom, inače studenti Medicinskog, Filozofskog, Defektološkog, Filološkog fakulteta, Fakulteta političkih nauka i drugih fakulteta i viših škola i to iz različitih gradova i opština u Srbiji. Rad sa decom odvija se u manjim grupama, u skladu sa interesovanjem svakog deteta. Mladi volonteri Crvenog krsta primenjuju i individualni pristup u radu sa decom, imajući u vidu probleme u socijalnom, emotivnom i psihološkom funkcionisanju dece koja su iz porodica sa lošijim socio-ekonomskim statusom. Ovim aktivnostima Crveni krst postiže vidne rezultate koji se ogledaju kroz poboljšanu socijalizaciju dece, edukaciju, razvijanje kreativnosti, kao i kroz ovladavanje životno korisnim veštinama.


NARODNA SKUPŠTINA RS: 12. OKTOBRA 2015. GODINE SEDNICE ODBORA ZA ADMINISTRATIVNO-BUDżETSKA I MANDATNO-IMUNITETSKA PITANJA, EKONOMSKOG KOKUSA - RAZMATRANJE OSTAVKE NA FUNKCIJU NARODNOG POSLANIKA, DAVANJE MIšLJENJA ZA OBAVLJANJE DRUGOG POSLA\n55. sednica Odbora za administrativno-budžetska i mandatno-imunitetska pitanja biće održana 12. oktobra 2015. godine, sa početkom u 12,00 časova, u sali III.\n- usvajanje zapisnika sa 54. sednice Odbora -\n1. Razmatranje ostavke koju je na funkciju narodnog poslanika podnela Snežana Malović (01 Broj 118-2457/15, od 6. oktobra 2015. godine);\n2. Razmatranje zahteva Komisije za zaštitu konkurencije za davanje saglasnosti za zasnivanje radnog odnosa sa novim licima (21 Broj 112-2465/15, od 6. oktobra 2015. godine);\n3. Razmatranje obaveštenja generalnog sekretara o izricanju mere održavanja reda na Prvoj sednici Drugog redovnog zasedanja Narodne skupštine u 2015. godini (03 Broj 120-2463/15, od 6. oktobra 2015. godine);\n4. Razmatranje zahteva Darka Laketića, narodnog poslanika, za davanje mišljenja za obavljanje drugog posla (21 Broj 02-2268/15, od 23. septembra 2015. godine);\n16. sastanak Ekonomskog kokusa Narodne skupštine Republike Srbije biće održan 12. oktobra 2015. godine, sa početkom u 12,00 časova, u sali IV.\nRazmatranje predloga za amandmane i moguće korekcije Predloga zakona o ulaganjima. Usaglašeni amandmani biće podneti kao zajednički doprinos članova Ekonomskog kokusa u cilju poboljšanja postojećeg Predloga zakona.\nIzvor: Press služba Skupštine Srbije, 11.10.2015.


DPS predložio Duška Markovića za mandatara\nPotpredsjednik i predsjednik DPS-a, Duško Marković i Milo Đukanović (rtcg.me)\nMilo Đukanović neće biti novi crnogorski premijer, odlučila je Demokratska partija socijalista i predložila njegovog zamjenika u toj partiji, Duška Markovića, kao kandidata za mandatara nove Vlade Crne Gore, saopštila je DPS.\n„Predsjedništvo DPS održalo je večeras sjednicu, kojom je predsjedavao predsjednik Milo Đukanović, i odlučilo da Glavnom odboru predloži zamjenika predsjednika DPS Duška Markovića, kao kandidata za mandatara za sastav nove vlade“, piše u saopštenju te partije koje prenose lokalni mediji.\nU kratkom saopštenju, DPS je za sjutra najavila sjednicu Glavnog odbora na kojoj će biti analizirani rezultati koje je partija ostvarila na parlamentarnim izborima održanim 16. oktobra.\n„Takođe utvrđena je i dinamika postizbornih aktivnosti i pregovora sa prirodnim koalicionim partnerima DPS-a, koji treba da dovedu do što bržeg formiranja nove crnogorske vlade“, navodi se u saopštenju.\nOčekuje se da GO DPS na sjutrašnjoj sjednici potvrdi odluku predsjedništva i tako ovlasti Markovića za početak pregovora sa manjinskim partijama o sastavu nove vlade.\n58-godišnji Marković diplomirani je pravnik, a karijeru je počeo u rudniku Brskovo u rodnom Mojkovcu, gdje je radio u pravnoj službi, prije nego što će postati sekretar i predsjednik mojkovačke opštine.\nOd 1991. do 1998. obavlja funkciju sekretara Vlade Crne Gore, da bi u narednih dvanaest godina bio šef crnogorske Službe državne bezbjednosti, koja je za vrijeme njegovog mandata promijenila ime u Agenciju za nacionalnu bezbjednost.\nNakon toga vodio je ministarstvo bez portfelja i pravde, a od 2010. obavlja funkciju portpredsjednika vlade za unutrašnju i vanjsku politiku i politički sistem, kao i koordinatora crnogorskih bezbjednosnih službi.\nOdluka DPS-a da ne predloži svog predsjednika biće treća po redu pauza u 26-godišnjoj državničkoj karijeri odlazećeg premijera Đukanovića, nakon što su na toj funkciji bili visoki funkcioneri te partije, pokojni Željko Šturanović i doskorašnji šef diplomatije, Igor Lukšić.


VUČIĆ: O datumu ukidanja vanrednog stanja - Naša Borba\nPredsednik Vučić je u svom obraćanju rekao da se nada da će vanredno stanje u Srbiji biti ukinuto do kraja aprila.\n„Došao sam kao predsednik da kažem narodu svih okruga i narodu u Nišu da je država uz njih“, kaže predsednik.\nDoneta je odluka da zbog eksponencijalnog rasta broja zaraženih u Pčinjskom okrugu bolnica u Leskovcu postaje kovid bolnica, kao i kompletna zgrada Kličičkog centra Niš osim Urgentnog centra.\n„I ovako su naši kapaciteti na izmaku, nemamo više bolnica, nije lako pronaći ni smeštaj i zato molim ljude da ne zamere kada im se kaže da se ide na neko mesto, a ne na ono gde bi želeli“, rekao je predsednik u Nišu i dodao da su određeni dodatni objakti koji bi primali najlakše pacijente, jer je „Čair“ pun.\n„Na kraju ćemo pripremiti i nišku kasarnu i hotel Nais, i druge hotele za njih.“\n„Do 20. aprila mislim da se rešava naša sudbina prema virusu i zato je potrebna discpilina“, kaže predsednik.\nU narednih nekoliko dana Srbija će biti u stanju da napravi 50.00 kutija leka koji liči na hlorokin.\n„U svoj ovoj nesreći srećan sam što smo uspeli da napravimo moderan Klinički centar“, kaže predsednik objašnjavajući da bi bez toga bila „kataklizma“.\nVučić, sledeće je ekonomija\nSledeći problem na koji predsednik želi da ukaže, i najavljuje da će se tim problemom sve više baviti, jeste ekonomija.\n„Prosledite to u svaki dom zdravlja, dajte da lečimo ljude, sa jednom kutijom možemo 4 do 5 pacijenata da obezbedimo“, kaže predsednik.\nNavodi i da se nada da ćemo pobediti „ovo zlo“ i da ćemo biti ponosni. Posebno se zahvalio medicinskim radnicima koji su najteži posao primili na sebe.\n„Hvala i onima koji su naglo povredili ligamente i mali prst na levoj ruci i čekali da traže bolovanje. Čekaćemo da se vrate sa bolovanja“, kaže, ali i dodaje da će one najhrabrije odlikovati na Vidovdan.\n„Posle vaskrsa prognoza je da će početi da opada broj obolelih, i onda ćemo do kraja aprila imati pad“, kaže Tiodorović.\nNavodi da je u ovom trenutku neopohodna gvozdena disciplina, a ono što građani mogu da pruže kao svoj doprinos jeste da se pridržavaju svih mera koje su predložene.\n„Ovih 14 dana da budemo disciplinovani, da shvatimo da ovo nije pitanje demokratije nego pitanje civilizacije. Ako pratimo šta se oko nas događa, neophodno je da shvatimo da smo izbegli italijanski scenario, imamo srpski“, kaže Tiodorović koji smatra da smo uspeli da održimo epidemiološku krivu, iako je krenula uzlazno.\n„To je za mene pohvala, da budem iskren, zato što prvi put posle mnogo decnija, da ne kažem vekova, Srbija brže napreduje od Hrvatske“, kaže predsednik Vučić i dodaje:\n„Rekao sam za 10 godina da ćemo ih prestići, sad vam kažem da ćemo za sedam ili osam. Mržnju razumem, ne opravdavam je“.\nNa pitanje o pisanju medija o zdravstvenom stanju njegovog sina, predsednik dodaje da kada je imao zdravtsvenih problema nije želeo da obavesti javnost, ali je posle toga shvatio da je važno obavestiti ljude da je njegov sin od 22 godine zaražen.\n„Više ni reč nisam rekao, jedno što se nadam da ću dočekati da dođe na Sajam, posle Sajma će otići kući. Nadam se“, kaže predsednik i navodi da će biti testiran ako lekari budu smatrali da je potrebno.\nPrethodni tekstMALI: Evo kada i zašto će građanima biti podeljeno 100e\nSledeći tekstPSG: Vučićeva kampanja je nečasna ugrožava efikasnost borbe protiv korone


Svakog dana premine 25 zaraženih virusom korona - Impuls\nObjavljeno: Četvrtak, 15 April 2021 08:59\nBroj građana aktivno zaraženih virusom korona u Srpskoj skočio je za 50 odsto u protekle tri nedjelje.\nU Srpskoj je, zaključno s jučerašnjim podacima, bilo 15.248 aktivno zaraženih virusom korona, dok je taj broj prije tri sedmice bio za 5.000 manji. Na 24. mart, kada je treći talas zaraze bio u zamahu, broj građana pozitivnih na koronu iznosio je 10.014.\nU ovom periodu, u Srpskoj je, nažalost, preminulo 528 građana. Crna statistika kaže da je u prosjeku svaki dan život u borbi sa ovom bolešću izgubilo 25 osoba.\nZa tri sedmice evidentirano je blizu 8.000 zaraženih stanovnika, što je tri i po puta više od broja oporavljenih građana u tom periodu, koji iznosi 2.232.\nPodaci Instituta za javno zdravstvo RS pokazuju da se, od trenutnog broja zaraženih, blizu 13.940 građana sa kovid infekcijom liječi kući, dok je 1.309 pacijenata u bolnicama u Srpskoj.\nŠef kovid bolnica u Bijeljini, Mikajlo Lazić, rekao je da je među pozitivnima na virus korona u posljednje vrijeme primjećeno mnogo djece, čak i beba do godinu dana, prenijela je Srna.\nPrema njegovim riječima, situacija u kovid bolnicama na području Bijeljine nešto je povoljnija nego prethodnih dana. Lazić je ocijenio da je pritisak na bijeljinsku bolnicu smanjen, zahvaljujući dobroj saradnji s domovima zdravlja i otvaranju dnevnih kovid bolnica u njima.\nU Srpskoj je za dan registrovano 12 zaraženih maloljetnika, troje djece vrtićkog uzrasta, pet osnovaca i četvoro tinejdžera.\nPomoćnik direktora za medicinske poslove Bolnice “Srbija” u Istočnom Sarajevu, Đorđe Pejić, rekao je Srni da je primjetan pad hospitalizovanih i značajno veći broj otpuštenih od primljenih pacijenata na bolničko liječenje.\nU ovoj zdravstvenoj ustanovi liječi se 46 pacijenata, od kojih je sedam na intenzivnoj njezi, a šest je priključeno na respirator.\nPejić je dodao da Bolnica “Srbija” i dalje funkcioniše u punom kapacitetu, uz blage promjene u radu, prilagođena trenutnoj situaciji u vezi s kovidom 19.\nU RS za dan daleko više oporavljenih od zaraženih koronom\nU bolnicama 2,5 puta više pacijenata nego mjesec dana ranije


USVOJEN NOVI STATUT SOKOJA - SOKOJ\nUsvojeni Statut bolje je usklađen sa evropskom direktivom o kolektivnom ostvarivanju autorskog prava od prethodnog, donetog 2010. godine, i bliži evropskim tendencijama o autorskom i srodnim pravima. Izmenama Statuta i boljim definisanjem pojedinih članova, dodatno je pojašnjen pravni okvir organizacije i funkcionisanja Sokoja.\nPored Statuta, na vanrednoj sednici je odlučivano i o usvajanju predloga Poslovnika o radu Skupštine Sokoja.\nU vanrednoj elektronskoj sednici učestvovalo je 145 članova, od ukupno 244 člana koliko ih se nalazi na proglašenoj Listi Aktuelnog saziva Skupštine Sokoja (na žalost, u međuvremenu je preminulo 6 članova). Usvajanje predloga Statuta Sokoja glasovima je podržalo 142 člana dok je za usvajanje Predloga Poslovnika o radu Skupštine, glasao ukupno 141 član, od 145 prisutnih.\nPo prvoj tački Dnevnog reda za usvajanje Predloga Statuta Sokoja, 1 je bio uzdržan, nije bilo glasova protiv, dok su 2 glasa bila nevažeća. Po drugoj tački Dnevnog reda za usvajanje Predloga Poslovnika o radu, 2 je bilo uzdržano, nije bilo glasova protiv, dok su 2 glasa bila nevažeća.\nPodsećamo, prethodno su održana dva plenuma u okviru kojih su članovi imali priliku da iznesu svoje predloge i sugestije a deo istih je implementiran u konačni tekst Nacrta Statuta Sokoja.\nOba predloga su usvojena ubedljivom većinom glasova. Imajući u vidu elektronski format sednice nametnut pandemijom virusa COVID19, odziv članstva bio je odličan. Zahvaljujemo svim članovima Aktuelnog saziva Skupštine koji su učestvovali u održavanju sednice i doprineli modernizaciji jednog od najvažnijih akata Sokoja.\nUsvojeni Statut Sokoja i Poslovnik o radu Skupštine, stupaju na snagu osmog dana od dana objavljivanja na oglasnoj tabli i web strani Sokoja.\nPoslovnik o radu Skupštine Sokoja


Politiko: Političko mešanje u nedeljne izveštaje o virusu - Američki izbori\nPrema navodima izveštaja koji je objavio Politiko 11. septembra, trenutni spiker Odeljenja za zdravlje SAD, Majkl Kaputo, težio je izmenama izveštaja o pandemiji virusa korona zbog „podrivanja optimističnih poruka predsednika“ o pandemiji. Kaputo je na ove navode odgovorio rekavši da je pokušavao da zaustavi „skrivene motive duboke države (deep state)“ Centra za kontrolu i sprečavanje bolesti (CDC).\nPomoćnici u komunikaciji Odeljenja za zdravlje i društvene usluge (HHS) zahtevali su pravo da pregledaju i traže promene u nedeljnim naučnim izveštajima CDC o pandemiji. Politiko ukazuje na komunikaciju pomoćnika sa direktorom Robertom Redfildom i drugim višim zvaničnicima CDC putem mejla. Naime, mejlovi pregledani od strane Politika svedoče o „otvorenim žalbama da će izveštaji agencije podriti optimistične poruke predsednika Donalda Trampa o izbijanju virusa korona“.\nViši administrativni zvaničnik navodi da je predvođen Majklom Kaputom, spikerom HHS, tražio je da vidi izveštaje CDC pre nego što oni budu objavljeni, prenosi Si-En-En. Ovaj postupak HHS je obrazložio potrebom da sva komunikacija i javna dokumenta budu odobrena od strane vrha, s obzirom da HHS obuhvata i rad CDC.\nTri osobe upoznate sa komunikacijom HHS i CDC navode da iako su se zvaničnici CDC usprotivili najozbiljnijim promenama, pristali da omoguće pregled izveštaja i u nekim slučajevima napravili kompromis oko formulacija. Federalni zvaničnik za zdravlje rekao je za Si-En-En da su postojali napori da se zaustavi objavljivanje nekih od nedeljnih izveštaja CDC o morbiditetu i mortalitetu, od kojih su neki bili posvećeni najnovijim informacijama o virusu korona.\nFederalni zvaničnik izdvojio je Pola Aleksandera iz HHS zbog svog političkog uticaja na sadržaj nedeljnih izveštaja. Govoreći u njegovu odbranu, Kaputo je za Si-En-En rekao da je „Dr Pol Aleksander epidemiolog obrazovan na Oksfordu i metodolog koji se specijalizuje u analizi rada drugih naučnika. Dr Aleksander me savetuje o pitanjima politike prema pandemiji i ohrabrio me je da podelim njegova mišljenja sa drugim naučnicima“.\nKaputo je postao spiker HHS u aprilu, a prethodno je radio kao član tima u Trampovoj kampanji 2015. i 2016, prenosi Gardijan. Reagujući na izveštaj Politika, Kaputo je rekao da je „njihova namera da se postaraju da su dokazi i podaci zasnovani na nauci ti koji vode politiku kroz pandemiju – a ne skriveni motivi duboke države u utrobi CDC“. Takođe je izjavio da su „ponekad u dobrom radu CDC zakopane priče koje izgleda da namerno zavaravaju i podrivaju odgovor predsednika na virus korona onime što neki naučnici obeležavaju kao slabu učenost – a drugi nazivaju politikom prerušenom u nauku“.\nPolitiko napominje da napori za izmenom izveštaja CDC traju od maja, nakon objave izveštaja više zvaničnice CDC An Šuhat o širenju virusa u SAD. Zvaničnici HHS doživeli su izveštaj kao implikaciju da je Trampova administracija spora u odgovoru na izbijanje virusa. Usledila je reakcija na izveštaj CDC o izbijanju virusa među mlađom populacijom u avgustu, viđen kao namerni pokušaj da se podrije predsednikov napor da se deca vrate u škole.\nU subotu je Kejt Bedingfild, zamenica menadžera kampanje Džozefa Bajdena, datu vest okarakterisala kao „dodatan dokaz da je Trampova administracija sistematski stavljala političku optiku ispred bezbednosti američkog naroda“.


Šešelj prijeti: U Srbiju dolazim da se svetim – mojKontakt portal – Radio Televizija Kontakt\nUz ovu prijetnju Šešelj je, kako saznaje Blic, rekao i da neće prihvatiti ničije garancije niti bilo kakva uslovljavanja. Jedino što ga je zanimalo jeste da ga Tribunal oslobodi i pusti kući.\nPotpredsjednik Srpske radikalne stranke (SRS) Milorad Mirčić izjavio je da će sutra biti poznat datum kada će se lider radikala Vojislav Šeselj vratiti u Srbiju, i dodao da očekuje da će već naredne subote u Beogradu biti održan miting sa koga će se on obratiti građanima, prenose agencije.\nHag kao uslove za Šešeljevo privremeno puštanje na slobodu nije naveo, kao u junu ove godine, da lider SRS bude u kućnom pritvoru, uz stalnu pratnju policije i ograničenu komunikaciju. Lider SRS tada je odbio da se tome povinuje, zbog čega je ostao u pritvoru. Naši sagovornici procjenjuju da su uslovi ovog puta blaži jer u Hagu vjeruju da je Šešelj spreman da se vrati u Srbiju kako bi se liječio, ali i zbog želje Tribunala da ga se „riješe“, piše Blic.\nPrivremeno vijeće Haškog tribunala donijelo je večeras odluku da se Šešelj pusti na privremenu slobodu.\nVlada Srbije je ponovo dala uslovne garancije za Šešeljevo puštanje na privremenu slobodu, čime je odgovorila na hitan zahtjev Tribunala.\n– Vlada je spremna da pruži garancije za njegovo privremeno puštanje na slobodu pod uslovom da se optuženi Vojislav Šešelj izjasni da će poštovati sve uslove koje odredi nadležno sudsko veće Haškog tribunala, kao i da prihvata garancije Vlade Srbije, imajući u vidu da ih je do sada odbijao – izjavio je potpredsjednik Vlade i predsjednik Nacionalnog savjeta za saradnju sa Hagom Rasim Ljajić.\nPuštanje Šešelja na privremenu slobodu Hag je obrazložio pogoršanjem njegovog zdravstvenog stanja, o čemu su prošle nedjelje govorili srpski ljekari koji su ga posjetili u Tribunalu.\nMeđutim, za razliku od prošlog puta, kada je Hag u devet tačaka decidno naveo šta sve Šešelj ne smije da radi u Srbiji, ovog puta je od Vlade Srbije traženo da garantuje samo da Šešelj neće kontaktirati s potencijalnim svjedocima i da će se vratiti u Hag kada ga Tribunal pozove.\nŠešeljev sin Aleksandar kazao je da njegov otac do do 20 sati nije zvanično dobio ponudu o puštanju na privremenu slobodu pod svim uslovima.\nPrema riječima Aleksandra, njegov otac vjeruje da je to još jedna igra Tribunala, i da u javno saopštenoj ponudi nisu navedeni svi uslovi koji bi mogli da mu budu ponuđeni i da nikada neće prihvatiti da bude u kućnom pritvoru. Takođe, kako je istakao, Šešelj „nije ni tražio niti će prihvatiti garancije koje daje prozapadna izdajnička vlada u Beogradu“.\nMiting u Hagu za vikend\nSRS je najavila da će u subotu organizovati protest ispred zgrade Tribunala u Hagu, kada će zatražiti bezuslovno puštanje na slobodu Vojislava Šešelja.\n– Trazićemo da Šešelj zbog lošeg zdravstvenog stanja odmah i bezuslovno bude pušten na slobodu – izjavio je funkcioner SRS Zoran Krasić, dodajući da neće biti skupa ukoliko Šešelj bude pušten u međuvremenu, piše Blic.


Tramp pred NATO samit optužio Nemačku da je “zarobljenik” Rusije – RTV SUNCE Arandjelovac\nHome » Svet » Tramp pred NATO samit optužio Nemačku da je “zarobljenik” Rusije\nTramp pred NATO samit optužio Nemačku da je “zarobljenik” Rusije\nPredsednik SAD, Donald Tramp, javno je i snažno napao Nemačku na početku godišnjeg NATO samita u Briselu, zbog njene podrške sporazumu sa Rusijom o gasovodu preko Baltičkog mora, optužujući je da je “zatočenik” Rusije.\nTokom usijanog radnog doručka sa geleranim sekretarom NATO-a, Jensom Stoltenbergom u sredu, Tramp je rekao da Nemačka plaća milijarde dolara Rusiji, dok “mi treba da je branimo od Rusije”.\nTramp je takođe rekao da je “vrlo neprikladno” to što Sjedinjene Džrave plaćaju daleko više za odbranu Evrope od drugih članica NATO, ponavljajući svoju primedbu učestalo ponavljanu poslednjih dana i u govorima, i na Tviteru.\nOn je zahtevao da NATO članice učestvuju sa više novca u odbrani Alijanse, koja je kičma odbrane Zapada i vojne saradnje nakon Drugog svetskog rata.\nDramatična razmena postavila je ton onoga za šta se već očekivalo da će biti zategnut dan sastanaka sa liderima vojne alijanse.\nOčekje se da će Tramp nastviti da se, tokom sastanaka na samitu, konfrontira sa NATO saveznicima po pitanju njihovog trošenja na odbranu, što dolazi usred zategnutih odnosa između predsednika SAD i najbližih tradicionalnih saveznika Sjedinjenih Država.\nPrevious: Završnica procesa Nedić: Policija isped suda FOTO\nNext: Britanija gotovo duplira trupe u Avganistanu, nakon zahteva SAD


Odgovor: Prema Zakoniku o krivičnom postupku1 podnošenjem krivične prijave državni i drugi organi, pravna i fizička lica prijavljuju krivična dela za koja se goni po službenoj dužnosti, o kojima su obaveštena ili za njih saznaju na drugi način, pod uslovima predviđenim zakonom i drugim propisom, a podnosilac krivične prijave navešće dokaze koji su mu poznati.\nPrema Opštem protokolu o postupanju i saradnji ustanova, organa i organizacija u situacijama nasilja nad ženama u porodici i u partnerskim odnosima, prepoznavanje nasilja može biti rezultat prijave od strane žrtve bilo kojoj ustanovi u sistemu zaštite, ili uočavanja fizičkih, psihičkih ili drugih tragova i manifestacija nasilja od strane bilo kojeg službenog ili stručnog lica ili od strane trećeg lica koje nasilje prijavljuje ustanovi. Pravo je i dužnost svakoga da prijavi nasilje u porodici. Lice koje ima saznanja o izvršenom krivičnom delu nasilja u porodici dužno je da podnese krivičnu prijavu nadležnim institucijama i organima. Nasilje nad ženama u porodici i u partnerskim odnosima prijavljuje se policiji i javnom tužilaštvu, u skladu sa zakonom.\nPrema Posebnom protokolu o postupanju policijskih službenika u slučajevima nasilja nad ženama u porodici i u partnerskim odnosima, policija može na različite načine doći do saznanja da je izvršeno nasilje u porodici, uključujući prijavu od anonimnog lica (putem telefona ili pisanim putem). Dalje, Protokolom je predviđeno da korisni svedoci nisu samo očevici konkretnog događaja, već i sve osobe koje znaju da je žrtva pretpela nasilje, maltretiranje, praćenje, da je dobijala preteće pozive, zatim osobe koje su čule zvuke, videle žrtvu neposredno posle događaja, videle mesto događaja posle samog incidenta, pružale pomoć žrtvi i deci neposredno nakon događaja.


EL - Biće mesta za šampiona ABA lige? - Sportske.net\nEL - Biće mesta za šampiona ABA lige?\nNovi format Evrolige koji će od naredne sezone stupiti na snagu ipak će otvoriti vrata za šampiona ABA lige što znači da će srpski klubovi imati kakvu-takvu šansu da nastupaju u elitnom takmičenju.\nZvezda - Spremni otkazi za reprezentativce!Zvezda pikirala još jedno NBA pojačanje!Vasa Micić: ''Dobro nam došli, navijači Zvezde!''Petar Aranitović - Da li je ovo njegova sezona?Đilasov apel FIBA: ''Zaštitite košarku, prekinite pljačku!''\nMaratonski sastanak čelnika Evrolige i predstavnika klubova sa "A" licencom doveo je do prihvatanja novog formata elitnog takmičenja koje će od naredne sezone brojati svega 16 timova.\nMesta u novoj Evroligi ima za 11 klubova sa "A" licencom, tri mesta će pripasti šampionima odabranih nacionalnih prvenstava, jedno osvajaču Evrokupa, a jedno klubu koji bude najuspešniji u kvalifikacijama.\nU ovakvoj konstelaciji stvari dovedeno je u pitanje postojanje ABA lige pošto se činilo da njenim učesnicima više neće biti zagarantovano mesto u Evroligi.\nČini se, međutim, da Đordi Bertomeu i njegovi saradnici neće pustiti regionalni šampionat niz vodu, pošto "B92" saznaje da će šampion ABA lige imati garantovano mesto u Evroligi!\nUkoliko se navodi pomenutog izvora ispostave tačnim, šampion ABA lige dobiće pozivnicu za učešće u Evroligi uz prvaka Nemačke, dok bi treća pozivnica otišla u ruke prvaka Poljske, Francuske ili VTB lige.\nTome treba dodati informaciju da će vicešampion ABA lige igrati u kvalifikacijama za elitno takmičenje, pa posle svega možemo da konstatujemo da situacija nije tako crna kako se u prvi mah činilo.\nValja, međutim, sačekati sredinu decembra, kada bi čelnici Evrolige trebalo da daju konačan stav po pitanju pet preostalih mesta za učešće u eliti.


Nada u neutralnost Euleksa – Nadlanu.com\nnadlanu Objavljeno 12. sep 2011. / 14:42:50 0\nBEOGRAD, 12. septembra 2011. (Beta) – Šef tima za pregovore Borislav Stefanović izrazio je nadu da će Euleks sačuvati svoj statusno neutralni mandat i da neće učestvovati u dovodjenju kosovskih carinika na administrativne prelaze Jarinje i Brnjak.\n“Nadamo se da Euleks neće dozvoliti da bude instrumentalizovan od Prištine i da neće nikako asistirati u jednostranom, nepotrebnom i vrslo štetnom pokušaju Prištine da instalira svoje takozvane carinike na administrativnim prelazima Jarinje i Brnjak”, rekao je Stefanović agenciji Beta.\nZamenik premijera i ministar unutrašnjih poslova Ivica Dačić rekao je da je Euleks obavestio Beograd da će kosovski carinici i policija doći na administrativne prelaze na Kosovu.\nStefanović je rekao da će država nastaviti “vrlo dinamičnu aktivnosti” da se takav pokušaj Prištine onemogući.\n“Ukoliko ipak dodje do takve situacije, preduzećemo adekvatne korake u pravcu sadejstva i punog jedinstva gradjana i države na severu Kosova i Metohije, u okvirima mirnog otpora nametnutom rešenju”, rekao je Stefanović.


Vojni odgovor Beograda značio bi direktan sukob sa NATO | Banja Luka 24 sata\nHome Region Vojni odgovor Beograda značio bi direktan sukob sa NATO\nVojnopolitički analitičar Aleksandar Radić ocijenio je da vojno reagovanje Beograda na ono što se dešava na Kosmetu ne može da uslijedi, jer bi to značilo direktan sukob sa NATO-om.\n“Reakcija Beograda ne može da uslijedi, jer činjenica je da su naše vlasti još 1999. godine prihvatile da naše vojne snage napuste Kosovo i Metohiju. Sada je nerealan bilo kakav scenario povratka na prilike prije toga”, rekao je Srni Radić.\nOn je naglasio da je činjenica da Srbija danas nije vojno jača nego što je bila 1999. godine, već slabija.\nRadić smatra da treba nastaviti razgovore Beograda i Prištine.\n“Mislim da je poruka predsjednika Srbije Aleksandra Vučića potpuno jasna – da se mora ići na pregovore. Ali svako, naravno, želi u pregovorima da se pozicionira što je bolje moguće”, kaže Radić.\nRadić je rekao da je proces odlaska Srba sa Kosmeta u toku i da tamo ostaju “samo oni Srbi koji se integrišu u društvo samoproglašenog Kosova i oni Srbi koji imaju određene koristi jer su vezani za Srbiju”.\nNaoružani pripadnici ROSU upali su jutros na teritoriju sve četiri srpske opštine na sjeveru Kosova.\nPredsjednik Srbije naredio je stavljanje svih jedinica Vojske Srbije i MUP-a u stanje pune borbene gotovosti i upozorio predstavnike EU da će Srbija reagovati ako se albanske snage ne povuku.


Soroš Podržani Protesti u Ukrajini postaju nasilni | POKORENA PLANETA\nSoroš Podržani Protesti u Ukrajini postaju nasilni\njanuar 22, 2014 by pokorenaplaneta\tPostavite komentar\nDemonstranti žele da se zemlja integriše sa Evropskom unijom\nJanuar 20 , 2014\nProtesti u Ukrajini organizovani od strane USAID-a, National Endowment for Democracy(NED) ,Freedom House , George Soros ‘ Open Society Institute i mnoštvo javno-privatnih NVO su postali nasilni. Intenzivne ulične borbe besnele su u glavnom gradu Ukrajine , Kijevu , u ponedeljak nakon protesta tokom vikenda protiv nedavno donetih zakona o zabrani javnih skupova . Zakon zabranjuje i nameće stroge kazne za korišćenje tribina i šatora na javnim prostorima . Takođe zabranjuje kacige i maske .\nBorba je počela u sporednoj ulici Verkhovnaya Rada u blizini ukrajinskog parlamenta,u blizini Trga nezavisnosti u nedelju .\nPrema tvrdnjama Ukrajinskog ministra unutrašnjih poslova, demonstranti su oblačili uniforme, šlemove i maske i koristili Molotovljeve koktele , šok bombe , rakete , kamenje i palice za bejzbol u napadima na policiju . Na meti su bile i vladine zgrade i policijski autobusi.\nMinistarstvo je izjavilo da je više od 100 policajaca povređeno , a 60 u bolnici . Oko 100 demonstranata je takođe povređeno i četrdeset dva hospitalizovana, izjavilo je odeljenje zdravstvene zaštite u Kijevu.\nProtesti su počeli nakon što je predsjednik Viktor Yanukovich je odlučio da ponovo uspostavi odnose sa Rusijom . Demonstranti žele da vlada potpiše Sporazum o pridruživanju Evropskoj uniji


6. april /Skaka na kafi s građanima: Trudit ćemo se da zadržimo posebnosti Sarajeva / Radio Sarajevo\n6. april / Skaka na kafi s građanima: Trudit ćemo se da zadržimo posebnosti Sarajeva\n06. 04. 2017. u 12:40:00 Radiosarajevo.ba\nAbdulah Skaka, gradonačelnik Sarajeva, povodom 6. aprila - Dana grada Sarajevo odlučio je danas izaći na ulice grada kako bi s građanima proslavio ovaj svečani dan uz neizostavnu kafu.\nU prisustvu velikog broja građana i medija, gradonačelnik Skaka je razgovarao s građanima o aktuelnim temama u gradu, a naravno svima njima podijelio je šoljicu kafe, kako bi na simboličan način pokazali zajedništvo u gradu.\n"Poruka ove naše kafe jeste da smo mi kao nova Gradska uprava izašli iz okvira i klišea standardnih organiziranja manifestacija proslave Dana grada Sarajeva i na ovaj simboličan način pozvali sve građane da nam se pridruže da razgovaramo o svim temama. Znači, mijenjamo standarde, ulazimo u direktnu komunikaciju s građanima", kazao je gradonačelnik Skaka ovom prilikom.\nOn je govorio i o promjenama koje su se događale u Sarajevu tokom godina, posebno u odnosu na predratni period, kazavši kako je Sarajevo zadržalo svoje posebnosti.\n"Ono na što smo mi posebno ponosni u Gradskoj upravi jeste da je grad Sarajevo zadržao svoj multietnički kurs i da ćemo u budućnosti truditi se da zadržimo posebnosti Sarajeva. S druge strane pratit ćemo i moderne tokove. Danas smo, dakle, održali svečanu kafu, a u budućnosti ćemo imati dane kada će Gradska uprava biti na raspolaganju građanima", zaključio je gradonačelnik Skaka.\nOn je obećao da će se zalagati da svi dobitnici šestoaprilskih nagrada u budućnosti budu zasluženo dobitnici, a smatra da su svoje nagrade zaslužili i ovogodišnji dobitnici.\nTagovi: Baščaršija kafa Grad Sarajevo Abdulah Skaka 6. april\nDan grada / Znaš li, prijatelju, kako miriše Sarajevo?\nZa Radiosarajevo.ba / Merlin, Čola, Đuro, Bebek... o Danu grada: Sarajevo, volimo te!\nSarajevo / Gradonačelnik Skaka pozvao građane: Obilježimo 6. april zajedno


Bevanda: Reformski zahvati uglavnom u nadležnosti entiteta\nMinistar finansija i trezora BiH Vjekoslav Bevanda izjavio je da program koji je potpisan sa Međunarodnim monetarnim fondom /MMF/ predviđa više reformskih zahvata u mnogim oblastima života, koji su uglavnom nadležnosti entiteta.\n"Više puta sam ponovio da je saradnja sa MMF-om važnija zbog reformi koje ćemo sprovesti, nego radi same uplate tranši kredita. Vjerujem da ćemo ovog puta biti ažurniji i da ćemo svi obaviti svoj dio posla kako bi aranžman bio nastavljen, a treća tranša isplaćena", rekao je Bevanda za "Glas Srpske".\nOn je istakao da nepostojanje parlamentarne većine na nivou BiH već duže vrijeme utiče na rad Savjeta ministara, jer se većina formira od slučaja do slučaja.\nNa pitanje da li je usvajanje izmjena i dopuna Zakona o akcizama bio pogrešan korak, Bevanda je rekao da još nije čuo nijedan razložan argument protiv povećanja putarina koje će biti namjenski korišćene za izgradnju auto-puteva i puteva.\n"To što neki koriste situaciju da ostvare ekstra profit i što su povećali cijene na pumpama 20 dana prije stupanja na snagu tog zakona nije nešto na šta smo mogli uticati, jer su tržište i formiranje cijena slobodni", naveo je Bevanda.\nOn je naglasio da se, nakon zastoja u investiranju zbog odgađanja usvajanja izmjena Zakona o akcizama, nastavljaju projekti koji su ranije dogovoreni, te podsjetio da je na čekanju bilo 600 miliona evra dogovorenih kreditnih aranžmana koje prate i grant sredstva.\nBevanda je za izmjene Izbornog zakona BiH rekao da nema drugog rješenja osim dogovora političkih aktera, ali i upozorio da "vrijeme curi".\nOn je podsjetio da nisu prošle predložene izmjene tog zakona i da se sada čekaju nova rješenja dva mjeseca pred raspisivanje izbora, kada je sve manje prostora za smiren i razložan dogovor.\n129 glasova 18%


Najplaćenije na svetu u 2018. - Ženska TV\nOd GLAVNI 18/12/2018\n18/12/2018 117 pregleda\nKrunu najplaćenijeg modela 2018. godine zadržala je Kendall Jenner koja se po Forbes rang listi ponovo našla na prvom mestu sa zarađenih 22,5 miliona dolara u ovoj godini. Kendall Jenner i dalje ima unosne ugovore sa brendovima poput Estee Lauder, Calvin Klein i Adidas, a nedavno je slavila jubilej – na Instagram platformi prati je više od 100 miliona pratilaca što joj značajno uvećava prihode od reklamiranja.\nNa ovogodišnjoj Forbes listi, na drugom mestu našla se Karlie Kloss sa zarađenih 13 milliona dolara. Kao i Jenner, i Karlie najveći deo prihoda ostvaruje na osnovu ugovora potpisanih sa brendovima Estee Lauder i Adidas, kao i sa kućom Swarovski čije je zaštitino lice.\nTreće mesto dele Rosie Hungtington-Whiteley i Chrissy Teigen sa zarađenih 11,5 miliona dolara, sledi Cara Delevingne sa prihodom od 10 milliona, Gidi Hadid zaradila je 9.5 miliona dolara, tamnoputa Joan Smalls i Bella Hadid po 8,5 miliona dolara, dok je poslednje mesto od top 10 pripalo Doutzen Kroes sa zarađenih 8 milliona dolara.


Nema preraspodjele novca za podsticaje - Akta.ba\nNema preraspodjele novca za podsticaje\n03.06.2014. 07:51 / Izvor: Nezavisne novine\nNeće biti moguće nijedan dio sredstava namijenjenih za redovne poljoprivredne poticaje u Federaciji BiH preusmjeriti za sanaciju štete i obnovu poljoprivredne proizvodnje u područjima ugroženim poplavama, kako je to zatražio Parlament FBiH.\nRekao je ovo juče Jerko Ivanković Lijanović, federalni ministar poljoprivrede, vodoprivrede i šumarstva.\nKazao je da će, umjesto toga, probati kroz fond solidarnosti, čije je osnivanje planirano, iznaći sredstva za dodatnu pomoć poljoprivrednicima s ugroženih područja.\nOba doma Parlamenta FBiH su održala vanredne sjednice posvećene poplavama i klizištima, te je jednim od usvojenih zaključaka zatraženo da značajan dio sredstava predviđenih za programe poticaja poljoprivredne proizvodnje bude prenamijenjen, te usmjeren u sanaciju štete i obnovu poljoprivredne proizvodnje na ugroženim područjima.\n"Ne bismo smjeli dovesti u pitanje proizvodnju u drugim područjima u FBiH. Sredstva koja postoje za poticaje inače nisu ni blizu dovoljna jer su svi proizvođači u teškom položaju zbog problema zvanog uvozni lobi koji ih prati", dodao je Lijanović.\nOn je napomenuo da su programom poticaja svakako predviđena posebna pravila za ostvarivanje redovnih poticaja onima čija je proizvodnja bila u toku i uništena je u poplavama, a to je da sada neće morati dokazivati da je njihova roba na tržištu, ali će morati dokazivati da je stradala u prirodnoj nesreći.\nMijo Matanović, delegat u Domu naroda Parlamenta FBiH i član Odbora za poljoprivredu ovog doma, inače bivši premijer Posavskog kantona, istakao je da teško da ovo može zadovoljiti i da se očito ne ispunjava zaključak zakonodavne vlasti.\n"Poljoprivredna proizvodnja i stočni fond gotovo su uništeni u Posavini. Ono što nas više muči je što nam ni za 2012. godinu nije uplaćeno poticaja koliko je trebalo biti. Sada je 6. mjesec 2014. godine. Bojim se da će novca i za to nedostajati. Nadam se da ćemo uspjeti barem dijelom odgovoriti na sve", dodao je Matanović.\npreraspodjela novca za podsticaje


Lokomotiva - Blic Online\nKAMEN OŠTETIO LOKOMOTIVU Ponovo uspostavljen saobraćaj na pruzi Beograd-Bar\nMeđunarodni brzi voz na relaciji Beograd-Bar, koji je ranije večeras naleteo na kamen koji se odronio na prugu usled loših vremenskih uslova, nastavio je put prema Baru.\nKrađe kablova i poklopaca šahtova nešto su sa čime se Beograđani vrlo često susreću, međutim, postoje i oni lopovluci koji sugrađane ostavljaju bez teksta, a nedavno odnošenje bronzane biste spomenika na Kalemegdanu ili lokomotive Železničkog muzeja samo su neki od njih.\nNa pruzi Niš-Dimitrovgrad prekinut je redovan saobraćaj vozova zbog iskliznuća lokomotive teretnog voza, saopštio je "Srbija Voz" a.d.\nUMALO TRAGEDIJA Vagoni sa oko 1.000 putnika se otkačili od lokomotive\nU indijskoj državi Oriša samo pukom srećom izbegnuta je tragedija nakon što su se vagoni voza sa oko 1.000 putnika otkačili od lokomotive i nekontrolisano se kretali nekoliko kilometara prije zaustavljanja.\nSUDAR PUTNIČKOG VOZA I LOKOMOTIVE U nesreći u Slovačkoj povređeno najmanje 18 osoba\nU sudaru putničkog voza i lokomotive na zapadu Slovačke povređeno je 18 osoba, od čega su tri osobe zadobile teže povrede i zadržani su u bolnici.\nBUKTINJA NA PRUZI Izgorela lokomotiva kod Konjica\nVatrogasci u Konjicu ugasili su sinoć požar na lokomotivi koja se spušta prugom od mesta Ovčari prema Konjicu, a u požaru je počinjena veća materijalna šteta, potvrđeno je u Službi za civilnu zaštitu i vatrogasne intervencije u Konjicu.\nVozač "golfa" koji je danas teško povređen u sudaru sa lokomotivom u opštini Petrovo prevezen je u Univerzitetski klinički centar /UKC/ u Banjaluci i priključen je na aparate za mehaničku ventilaciju.\nVozač "golfa" čiji su inicijali R.M. iz sela Krtova povređen je u sudaru sa lokomotivom Železnica Federcije BiH na pružnom prelazu koji vodi prema Orahovici, opština Petrovo, saopšteno je iz Policijske stanice Petrovo.\nKad autobus "Laste" purnja kao parna lokomotiva\nISPOVEST PUTNICE IZ ZAGLAVLJENOG VOZA "Bebe su histerično plakale, omladina se napila, u jednom trenutku NISMO IMALI NI HRANU NI VODU"\nNapunila je 80 leta, ali uskoro će ponovo da zablista: Ovakvih lokomotiva ima svega desetak u BiH\nNapunila je 80 leta, odavno je deo istorije železnica, ali nakon restauracije zasijaće kao davne 1937. kada je izašla iz škodine radionice.


Još 16 zaraženih na jugu: U Vranju se epidemija ne predaje - 18.05.2020, Sputnik Srbija\nBroj novoobolelih ljudi kod kojih je potvrđen korona virus, ovog jutra je veći za 16, od tog broja 14 ljudi je iz Vranja, dvoje iz Surdulice, potvrdio je za... 18.05.2020, Sputnik Srbija\n09:34 18.05.2020 (Osveženo: 22:40 03.08.2021)\nNajveći broj obolelih je iz privatne fabrike „Dodić“, odakle je još kod 10 radnika potvrđen korona virus.\n„Poslali smo 280 nalaza, stiglo je 190, od tog broja najviše je iz privatne fabrike obuće. Dva pacijenta su hospitalizovana u Nišu, dva sa težom slikom u ponovo otvorenoj kovid bolnici na Hirurgiji. Ostali su ili bez simptoma ili sa blagom kliničkom slikom“, kaže Stanković.\nPrema njegovim rečima, virus je potvrđen kod zaposlenih u nekoliko proizvodnji i fabrika.\nFabrika „Geoks“ prekinula je proizvodnju do četvrtka, jer je kod jedne radnice potvrđen virus; još u tri fabrike ima obolelih, saznaju „Novosti“.


Uhapšen glumac Zak Ejveri, osumnjičen za prevare teške stotine miliona! - NOVI GLAS\nUhapšen glumac Zak Ejveri, osumnjičen za prevare teške stotine miliona!\nAgenti američkog Federalnog istražnog biroa (FBI) uhapsili su glumca Zaka Ejverija jer je navodno osmislio šemu kojom je investitore prevario za više stotina miliona dolara, saopštile su danas vlasti.\nU saopštenju se navodi da je Ejveri investitorima govorio da će njegova kompanija “1uMM” otkupiti prava za distribuciju filmova i licence od kompanija “Netfliks” i “HBO” ali on u realnosti nije bio u poslovnim odnosima ni sa jednom od ovih firmi.\nOn je pomoću ove šeme uzeo više od 690 miliona dolara. Ministarstvo pravosuđa navodi da je prevara krenula 2015. godine i da još treba da isplati 227 miliona dolara koje su mu dale “žrtve”.\nVuk sa Vol Strita poslije zatvora i milionskog duga opet uživa\nNije Viber, nije Vacap – Znate li koju aplikaciju za komunikaciju koristi Mark Zakerberg?


Bresso Premium Class je kolekcija dečijih kolica koja će ispuniti očekivanja svakog kupca. Zamislite sve najvažnije karakteristike kolica za bebe Bresso, a zatim ih obogatite hromiranim ramom i karbonskim dnom kolevke.\nLako sklopiva konstrukcija rama kolica za bebe Premium Class dizajnirana je tako da obezbedi svu neophodnu bezbednost. Točkovi na naduvavanje, zadnji i bočni podesivi amortizeri suspenzuju sve neravnine bilo kog terena. Zasnovan na SAS sistemima apsorpcije šoka i DMS sistemu pamćenja smera kretanja samo su neke od prednosti ovih bebi kolica koji će vožnju učiniti pravim zadovoljstvom. Atraktivni izgled hromiranog rama savršeno se uklapa u jedinstveni dizajn kvalitetnih materijala i eko kože, a aluminijumski profil kolevke doprinosi ekskluzivnosti ovog modela kolica za bebe.\nDečija kolica Bresso Premium Class napravljena su sa posebnom pažnjom za svaki detalj.\nDostupna u setu 2u1 i u setu 3u1 i predviđenja su za korišćenje od rođenja bebe pa do 3,5 godine.\nSportsko sedište dečijih kolica Bresso Premium ima mogućnost podešavanja više nivoa nagiba sa prostranom tendom koja će štititi od sunca ili hladnoće. Ventilaciona mrežica sa spoljašnje strane omogućava izvlačenje toplote sa unutrašnje strane bebi kolica. Prostran naslon za nogice je prilagodljiv položaju nagiba sportskog dela. Vezivanje u pet tačaka, mogućnost skidanja rukohvatana na sportskom delu, uložak sedalnog dela za dodatnu udobnost samo su neke od prednosti ovom Premium modela Bebetto kolica za bebe.\nKolevka za bebu sa karbonskim dnom i aluminijumskim profilom, veoma je prostrana i ima mogućnost podešavanja položaja od nultog do polu ležećeg. Dugme za podešavanje položaja se nalazi sa spoljašnje strane kolevke pa je podešavnje moguće bez uznemiravanja bebe. Tenda kolevke dečijih kolica ima ugrađenu mrežicu za ventilaciju što je idealno rešenje za šetnje leti. Donji deo kolevke može biti postavljen za regulaciju protoka vazduha u kolevci. Važno je napomenuti da model kolica za bebe Bresso Premium ima da se tenda produži napred što dodatno štiti bebu od hladnoće i vetra.\nSpecijalna izrada sa karbonskim vlaknima daje poseban ekskluzivni izgled i savršeno odgovara uz crnu hromiranu konstrukciju.\nDečije auto sedište ovih Premium dečijih kolica ističe se zaštitinim punjenjem sa strane, uloškom za novorođenče, ramenim pojasevima, tendom, zimskom navlakom. Jednostavno za rukovanje sa mogućnošću podešavanja na ram kolica za bebe i montiranja u automobil.


Savez antifašista Vojvodine: Izboriti se za vrednosti koje simboliše 9. maj\nDruštvo u Srbiji mora se izboriti da, poštujući najplemenitije ideje na kojima se ujedinjuje moderna evropska zajednica naroda, predstojeći 9. maj proslavi kao zbiljski dan slobode i dan antifašističkih i evropskih vrednosti, poručio je predsednik Saveza antifašista Vojvodine Duško Radosavljević.\nOn je u saopštenju podsetio da slede dva velika međunarodna praznika – 76. godišnjica od vojničke pobede nad fašizmom u II sveskom ratu i 71. godišnjica donošenja Šumanove deklaracije.\n“Pobedom nad fašizmom Evropa je počela razmišljati na drugačiji način – počela je izgrađivati zajednički dom, ukorenjen na antifašističkim vrednostima i dubokoj veri o potrebi očuvanja ljudskih prava. Zbog toga obeležavamo 9. maj kao dan ponosa i radosti, od prošlogodišnje zaraze i kao opomenu, da treba da vidimo dokle smo stigli, koliko su ljudska prava zaštićena, ko ih još uvek krši, da li stvaramo pretpostavke za širenje demokratskih procesa i aktivnu građansku participaciju, koja bi bila obavezna za sve stanovnike Evrope i njenih država”, naveo je Radosavljević.\nOn je poručio da se to naročito odnose na građane Srbije koji teško žive i koji pokušavaju višegodišnjim naporima da se vrate u normalan život, ranjivi ne samo zbog aktuelne pandemije, već još više „od bolnih podela u političkom, ekonomskom i javnom životu, što je sve prouzročio štetočinski režim, koji nastoji da još dugo vremena parazitira na podelama u društvu, ne hajući za evropske i antifašističke vrednosti“.\nUpišite tekst * − 6 = one


U Vranju za televizije 13 miliona dinara, ostalima 3,5 - juGmedia\nU Vranju za televizije 13 miliona dinara, ostalima 3,5\nGradsko veće Vranja usvojilo je predlog Odluke o raspodeli sredstava za sufinansiranje projekata iz budžeta grada za proizvodnju medijskih sadržaja za televiziju, radio, internet, štampane medije i novinske agencije u 2019. godini.\nPrema rečima većnice za socijalnu politiku i lokalnu upravu Danijele Milosavljević, prijavljeno je 12 televizijskih projekata, a odobreno je njih pet.\nZa televizijske projekte izdvojeno je 13 miliona dinara, od kojih je Radio televizjia Vranje dobila 6,1 milona dinara, a TV Vranjska plus 5,3 miliona.\nTV Bujanovac i TV Ritam podržani sa sa po 600.000 dinara, dok je TV Info puls dobila 400.000 dinara.\nKomisija je radila u sastavu Miodrag Popov, Slobodan Radičević i Velibor Todorović.\nPo konkursu za radio, štampu, novinske agencije i internet portale, od 37 prijavljenih projekata, podržano je njih 11, na osnovu predloga Komisije koju su činili Djordje Kovačević, Dušan Miljković i Nikola Panić.\nPortal TV Vranjska plus biće podržan sa 950.000 dinara, a Radio Vranje sa 450.000 dinara.\nOK Radio će dobiti 450.000 dinara, Vranje news 350.000 dinara, a OK Portal i portal RTV Vranje po 300.000 dinara.\nJugmedia će biti podržana sa 200.000 dinara, portal Vranje net i Radio Ritam sa po 150.000, dok će po 100.000 dinara dobiti portali Čuvari Srbije i Tv Info puls.\nUkupna sredstva za ove namene su 3,5 miliona dinara.\nVećnici su usvojili izveštaj komisije o pregledu podnetih izveštaja o realizaciji projekata po prošlogodišnjem konkursu za sufinansiranje medijskih sadržaja i konstatovalo da su svi mediji opravdali dobijena sredstva.\nJavna biblioteka “Bora Stanković" Vranje, u okviru „Meseca knjige” i obeležavanja jubileja - 125 godina rođenja Ive Andrića, organizuje…\nOd sutra pa do 8. oktobra u svetu i Srbiji se obeležava Dečija nedelja, a tim povodom Narodno pozorište u Leskovcu slavi petogodišnji jubilej besplatnih…


Mnogo seksa - dobro zdravlje - MojVodič\nMnogo seksa – dobro zdravlje\nMoj Vodič8 travnja, 2015 2:05 pm 0\nLjekari su dokazali da seks pozitivno utiče na psihičko, fizičko i emotivno zdravlje: Tokom odnosa tijelo oslobađa endorfin, koji umanjuje nivo stresa i anksioznosti, a utiče na jačanje imunog sistema.\nAko želite da ojačate imunitet, smanjite salo oko stomaka i ublažite stres, možete da krenete u teretanu, na trčanje, ali i da se sa ljepšom polovinom bacite u krevet! Ljekari su dokazali da seks pozitivno utiče na psihičko, fizičko i emotivno zdravlje:\n– Sam seks ne može da vam “nabaci” trbušnjake, ali ćete tokom odnosa sagorjeti od 85 do 200 kalorija.\n– Malo akcije povećaće proizvodnju testosterona, što utiče na jačanje mišića, kostiju, ali i na plodnost, nivo energije i raspoloženje.\n– Gužvanje postelje dva-tri puta sedmično smanjuje mogućnost da dobijete rak prostate i do 40 odsto, a čak 50 odsto vjerovatnoću da doživite srčani udar ili šlog.\n– Tokom odnosa tijelo oslobađa endorfine, koji umanjuje nivo stresa i anksioznosti, a utiče na jačanje imunog sistema.\n– Oksitocin i serotoin su još neki od hormona koji se luče za vrijeme seksa. Oni smanjuju bolove u glavi i od artritisa. Također, pomažu vam da dobro spavate tokom noći, da lakše održavate željenu tjelesnu težinu i normalni krvni pritisak.\n– Na kraju, imajte na umu da će više seksa danas uticati na vašu sposobnost da budete aktivni i u trećem dobu.\nPa, šta radite večeras?\nMoj Vodič- 12 svibnja, 2015\nOvaj tekst preuzet je sa sajta Cosmopolitan Svi maštamo da seksualni odnos sa patnerom koji nam se dopada bude erotičan, senzualan, romantičan, savršen… Međutim, svi ... Read More\nHitna kontracepcija (pilule za dan poslije) koriste se u slučaju nezaštićenog spolnog odnosa u periodu prije ovulacije. U nastavku teksta potražite odgovore na najčešća pitanja ... Read More\nČeste upale ušiju?


Gimnazija “Veljko Petrović” Sombor\nHome AP Vojvodina Gimnazija “Veljko Petrović” Sombor\nAktivnosti tokom juna meseca Gimnazija „Veljko Petrović“ ugostila je nekoliko uglednih ličnosti i primila je prigodne poklone. Gimnaziju su posetili i uručili donacije:\n– pesnik Blagoje Baković iz Vrbasa, nosilac ordena Svetog Despota Stefana Lazarevića i dobitnik mnogih prestižnih nagrada iz književnosti, kao što su: ruske nagrade „Vladimir Majakovski“, „Zlatno pero“ ili nagrada HH međunarodnog salona knjiga „Zaharije Orfelin“, poklonio je svoja sabrana dela;\n– Josip Slako ispred Nacionalnog saveta mađarske nacionalne manjine Gimnaziji je uručio komplet od 20 knjiga na mađarskom jeziku, a koje predstavljaju donaciju Sekretarijata za Nacionalnu politiku predsednika Vlade Mađarske;\n– U saradnji sa Fondacijom „Veljko Petrović“ Gimnaziju je posetila delegacija hemičara iz Fondacije „Nenad M. Kostić“: dr Nenad Kostić koji je član SANU i osnivač Fonda, dr Tatjana Verbić koja je profesor na Hemijskom fakultetu i dr Igor Pašti koji je profesor Fakulteta za fizičku hemiju. Dr Igor Pašti je, 2003. g., bio Učenik generacije Gimnazije „Veljko Petrović“.\nGrupa učenika Gimnazije predvođena slikarom Simonom Savovićem posetila je somborski Prihvatni centar za migrante gde su, sa grupom mladih migranata, realizovala kreativnu radionicu „Kreativno crtanje“ u okviru projekta EU podrške migrantima.\nPrevious articlePredsednik Mirović se sastao sa ministrom Selakovićem\nNext articleOpština Apatin ove godine finansira program energetske sanacije


Samsung je već prodao milion Galaxy Fold telefona\nPočetnaVestiMobileMobilni telefoniSamsung je već prodao milion Galaxy Fold telefona\n13.12.2019 09:11 | 0 Mobile\nSamsung Galaxy Fold je imao živopisan put od najave do početka pojavljivanja na tržištu. Telefon je najavljen u februaru, potom je odložen zbog nekih problema i na kraju je u septembru stigao na tržište. Sada statistika pokazuje da je Samsung već prodao preko milion Galaxy Fold telefona.\nIako ovo možda ne izgleda kao veliki broj, ne treba zaboraviti da je Galaxy Fold savitljivi telefon, prvi je premijum model u potpuno novoj kategoriji proizvoda i ekstremno je skup i nedostupan za najveći broj korisnika.\nI pored toga, pojavilo se preko milion onih koji su želeli da podrže Samsungovo rešenje i eksperiment na polju savitljivih telefona. Ovo otvara nova vrata i priliku da se još više kompanija priključi tržištu savitljivih telefona u budućnosti. Samsung je samo od prodaje Folda ostvario zaradu od oko dve milijarde dolara i to u periodu od svega tri meseca.\nPogledajte još: Zavirite u Samsung Galaxy Fold (video)\nVeruje se da nas već od naredne godine može očekivati revolucija na ovom polju, a sam Samsung očekuje prodaju od preko šest miliona ovih savitljivih uređaja tokom 2020. godine.\nSamsung Galaxy Fold 2 će najverovatnije koristiti UTG displej\nWindows 7 će korisnike obaveštavati preko čitavog ekrana o prestanku podrške


14/01/2018 | 09:21\nPodaci tog lica zasenčeni su u skladu sa Zakonom o zaštiti podataka o ličnosti, prenosi RTS.\nKako se navodi u saopštenju Uprave, “po zahtevu Agencije za borbu protiv korupcije, transakcija od 06.09.2012. u iznosu od 204.800,00 EUR bila je predmet provera” i “Uprava nije utvrdila neposrednu vezu pomenutog pravnog posla sa kupovinom stana od strane Aleksandra Vulina”.\nPrema raspoloživim podacima, pomenuta transakcija je u vezi sa kupovinom nepokretnosti od istog investitora, ali od strane drugog lica kod koga nisu utvrđene veze sa Vulinom i članovima njegove porodice i čiji su podaci prosleđeni instituciji koja je inicirala postupak kontrole i zasenčeni su shodno Zakonu o zaštiti podataka o ličnosti.\n“Takođe, u delu predmetnog izveštaja u kome se nabrajaju lica koja su bila predmet provere, zasenčeni su identifikacioni podaci maloletnog, tada dvogodišnjeg, sina Aleksandra Vulina”, navodi se u saopštenju.


Potrebno izjašnjenje Vlade Republike Srpske o učešću u projektima koji se realizuju u Istočnom Sarajevu - lukavicaonline.com\njun 12, 2017 | Aktuelnosti, Ekonomija | 0 |\nGradonačelnik Istočnog Sarajeva Nenad Vuković i predstavnici grada su 09.06.2017. razgovarali sa potpredsjednicom Narodne skupštine Republike Srpske Sonjom Karadžić-Jovičević o projektima koji bi trebalo da budu realizovani na području grada, ali i o problemima u preduzećima „Famos“, „Energoinvest RAOP“ i OC „Jahorina“.\nGradonačelnik je izrazio nezadovoljstvo neravnopravnim tretmanom Istočnog Sarajeva u odnosu na druge gradove, navodeći kao primjer odluku Vlade Republike Srpske da u korist Grada Banjaluke otpiše dugovanja Gradske toplane u iznosu 29 miliona KM.\n„Vlada RS ne samo da ništa nije dala niti otpisala Istočnom Sarajevu, nego od nas traži da učestvujemo u finansiranju nečega što nije naša nadležnost.U tom pravcu će vjerovatno ići i sastanak sa ministrom zdravlja i socijalne zaštite Republike Srpske Draganom Bogdanićem koji će biti održan u Istočnom Sarajevu u ponedjeljak, 12. juna“, rekao je Vuković.\n„Grad Istočno Sarajevo neće uzimati kredite da gradi novu zgradu bolnice. U ranijim izjavama sam govorio da nije budžet Grada Banjaluke izdvajao sredstva za izgradnju Kliničkog centra Banjaluka, tako da se ni budžet Grada Istočno Sarajevo neće zaduživati, ni izdvajati sredstva za gradnju nečega za šta nije nadležan“, rekao je Vuković.\nVuković je podsjetio da je Grad pokušao podnijeti zahtjev za zaduženje u nekom ranijem periodu za izgradnju bolnice i da je Ministarstvo finansija Srpske odgovorilo da Grad Istočno Sarajevo ne može dobiti saglasnost da se zadužuje za nešto za šta nije nadležan.\n„Sada, evo, dolazimo opet u situaciju da se od nas traži da naše opštine i Grad učestvuju u finansiranju gradnje bolnice, iako je ugovor sa investitorom već potpisan, a u njemu se ne pominje finansiranje od strane lokalnih zajednica“, rekao je Vuković.\n„Kad je riječ o organizaciji EYOF-a, nismo do sada dobili nikakve konkretne odgovore od Vlade RS. Očekivali smo, nakon posljednjeg sastanka koji smo imali u Ministarstvu porodice, omladine i sporta, da Vlada donese odluke o finansijskom učešću u organizaciji ovog projekta u iznosu od 1.500.000 KM i to za tri budžetske godine, dakle, u tri budžeta da planira po 500.000 KM. Dogovor je bio i da Vlada RS učestvuje u izgradnji nedostajućih infrastrukturnih sadržaja na borilištima. Rok za donošenje tih odluka je bio 1.jun, međutim, do danas nam ništa nije odgovoreno“, rekao je Vuković.\nVuković je naglasio da Grad Istočno Sarajevo traži jednak tretman za organizaciju ovog značajnog sportskog događaja, kao što su tretirana različita takmičenja koja se organizuju u Banjaluci. „Ovo je događaj koji je značajan za naš grad i za cijelu regiju, manifestacija koja može doprinijeti promociji i afirmaciji turizma, a nakon koje nam se može pružiti prilika da organizujemo velika svjetska takmičenja u zimskim sportovima“, istakao je Vuković.\nGradonačelnik je prvi put javno izrazio bojazan da bi organizacija EYOF-a i pozicija Istočnog Sarajeva u tom projektu, zbog neuključivanja Vlade RS, mogla biti ugrožena.\nPotpredsjednik Narodne skupštine Republike Srpske Sonja Karadžić Jovičević izrazila je razočaranje što, kada je riječ o ova dva projekta, nadležne institucije – Ministarstvo porodice, omladine i sporta i Ministarstvo zdravlja i socijalne zaštite Republike Srpske „građane drže u neizvjesnosti“.\n„Tražimo da se raščisti situacija kada je riječ o festivalu EYOF i da li će Ministarstvo porodice, omladine i sporta Republike Srpske ispuniti sve što je obećalo ili će se definitivno oglasiti i reći da ga ovaj projekat ne zanima“, rekla je Jovičevićeva.\nKada je riječ o izgradnji nove zgrade bolnice u Istočnom Sarajevu, ona je pojasnila da je za naredno zasjedanje Narodne skupštine Republike Srpske predviđena rasprava o informaciji o izgradnji, a da je, pri tom, nejasna situacija u vezi sa finansiranjem ovog projekta.\n„Nadam se da će sastanak koji je zakazan u ponedjeljak u 12.00 časova u Istočnom Sarajevu sa rukovodstvima opština i Grada Istočnog Sarajeva sa resornim ministrom dati odgovor s kojim ciljem dobijamo informaciju kao tačku dnevnog reda Narodne skupštine“, rekla je Jovičevićeva.\nOna očekuje odgovor na pitanje da li će konačno početi radovi na izgradnji novog objekta bolnice, kao i da li će biti ispoštovani rokovi koji su predviđeni dokumentacijom.\nSagovornici su naveli da je tokom današnjeg susreta pružena podrška radnicima u rješavanju pitanja njihovog statusa i sudbine RAOP-a i „Famosa“ na Palama.\nPotpredsjednik Narodne skupštine Republike Srpske dodala je da su alati za rješavanje tog pitanja u rukama Vlade i nadležnih ministarstava.\nPreviousPrijem u kabinetu načelnika za rukometaše „Slavije“ i člana džiu džicu kluba „Slavije“ Danijela Blažića\nNextObilazak infrastrukturnih radova na Bjelašnici za pripremu EYOF 2019


Objavljen dugo očekivani album sastava Kalem - NekiRok\n“Kalem” je sastav koji izvodi tradicionalnu muziku Balkana odevenu u novo ruho. Njena lepota je u jednostavnosti i ideji koju nosi – približiti savremenog čoveka kulturnom nasleđu koje ovo podneblje čuva. „Kalem“ čine profesionalni, akademski muzičari Stefan Ilić (vokal/violina) i Dušan Popović Lipovac (gitara).\nAlbum „Meseče“ sadrži devet numera među kojima su se našle dve instrumentalne, zatim obrade tradicionalnih pesama, kao i autorska muzika. Na prvom mestu je prirodan i autentičan pristup muzici – zvuk je intiman, sniman tako da u potpunosti odrazi živi zvuk sa ciljem da slušalac dobije utisak kako to zvuči na koncertu.\nDizajner zvuka je Bojan Krtinić, a aranžmane su radili Dušan i Stefan, pa se stil Kalema može najbolje opisati kao fuzija njihovih individualnih pristupa muzici. Dušan donosi prizvuk mediterana i klasične muzike, dok je Stefan svojim izvornim, narodnim stilom pevanja i sviranja bliži našoj baštini.\n“Ne verujem da je slučajno što se na prvom nastupu Kalema u publici našao Nebojša Milovanović. Nakon upoznavanja smo u više navrata sarađivali, a sada smo tu saradnju krunisali njegovim učešćem u spotu za pesmu Meseče“ ističe Stefan i dodaje: „Pesma govori o izgubljenoj ljubavi i bolu koji za njom ostaje. Glavni protagonista priče, u razgovoru sa mesecom kao svojevrsnim medijumom između njih dvoje, doznaje sve o njoj i deli svoje najdublje emocije.“\nNakon mnogobrojnih nastupa širom Srbije, sastav Kalem će predstaviti i beogradskoj publici 22.januara u Kolarčevoj Zadužbini, gde će ujedno predstaviti svoj debitantski album.\nAlbum „Meseče“ sastava Kalem dostupan je na svim prodajnim mestima Multimedia Music, na www.multimedia-music.com kao i na svim relevantnim strimig platformama.


Buffonova izjava iz 2017. godine: Kako zamišljam posljednju utakmicu? Možda udarim glavom nekoga kao Zidane - sport1.ba\n12.04.2018 u 10:58\nPosljednjih godina sve češće se priča o povlačenju legendarnog italijanskog golmana Gianluigija Buffona.\nSvjesni da je svakim danom Buffon sve bliže povlačenju, novinari neumoljivo postavljaju pitanja po mnogima najboljem golmanu svih vremena, kada će konačno reći zbogom fudbalu i okačiti kopačke o klin..\nNakon jučerašnje revanš utakmice četvrtfinala Lige prvaka između Reala i Juventusa nakon koje je Real prošao dalje zahvaljujući pogotku iz kontraverznog penala u sudijskoj nadoknadi, ponovo je Gianluigi Buffon bio u centru pažnje.\nNaime, Buffon je nakon odluke glavnog suca Olivera da dosudi penal Realu, burno reagovao i vjerovatno bio nikada bliže da uradi nešto slično onome što je Zidane uradio na Svjetskom prvenstvu 2006. godine, kada je glavom udario Materazzija.\nTo je bio povod da se navijači prisjete Buffonove izjave iz prošle godine kada je na pitanje novinara o završetku karijere izjavio sljedeće:\n"Kako zamišljam svoju posljednju utakmicu? Možda odem kao Zidane i glavom udarim nekoga na terenu", rekao je tada Buffon.\nSudeći po snimcima sa sinoćnje utakmice, Buffon je bio veoma blizu da ode u tom stilu, s obzirom da mu je utakmica protiv Reala bila vjerovatno i posljednja u Ligi prvaka.


Bivši predsednik Srbije Tomislav Nikolić i njegova supruga Dragica, koji su zaraženi koronavirusom, još uvek se nalaze u KBC “Dragiša Mišović”, s tim što je Dragica gotovo bez ikakvih simptoma, za razliku od supruga kod kojeg su oni veoma izraženi.\nKako saznaje Alo, Nikolić ima obostranu upalu pluća i juče je imao visoku temperaturu, osećao je opštu malaksalost, kašljao je i imao kratak dah.\n– Tomislav je na kiseoniku i pod terapijom, ne oseća se dobro, ali njegovo stanje je još uvek stabilno. Međutim, s obzirom na to da on ipak ima 68 godina i da spada u rizičnu grupu, pod budnim je okom lekara koji strahuju od komplikacija. Njegova supruga je sasvim dobrog stanja, ali ona je ostala uz Nikolića u bolnici jer nije želela da ga ostavi samog – navodi izvor.\nPodsetimo, Nikolići su smešteni u bolnicu u ponedeljak popodne, a prema pisanju medija, zajedno sa njima primljen je i jedan član njihovog obezbeđenja.